
73 DE ANI DELA REUNIREA BASARABIEI CU ROMÂNIA 


Lucru știut, Basarabie. Știut și dovedit. 
Dovedit de însăşi existența trăitorilor tăi de 
milenii — toţi creștini, toți mușatini, români de 
viță veche: plăieși, răzeși, mazili. 

Români! 

Iar în cei 22 de ani de după Marca Unire dela 
1918, rar cine, între Prut şi Nistru, evoca noţiunea 
de ““moldoveni”. 

Români basarabeni! 

Cât despre seminţiile străine, “poftite şi 
nepoftite”, vorba letopiseţului, ele au început 
să-ţi împânzească ținutul abia după 1812. 

An de cotitură tragică, când, după exemplul 
Împăratului austro-ungar Iosif al II-lea, Țarul 
“scuti” şi el populaţia băștinașă de “cătănie”. 

Cătănie ce, ca nicăieri pe fața Pământului, 
în interiorul Rusiei dura până la 25 de ani. 

Și nepoftiţii, ““malo” și “velicoroşii”, începură 
să curgă cu nemiluita: țărani, negustori, mește- 
şugari, lăţindu-se din “hotară în hotară pe Nistru, 
Serafinești, Colacin, Ceremuș, Suceava, Bistriţa, 
Trotuș și până la Milcov...” 

Paralel cu “lăcustele rusești”, cei 50 de ani 
de scutire militară dintre Nistru și Prut aduscră, 
în mai puţin de un deceniu de rusificare și colo- 
nizare programată, zeci de mii de ruşi, ucraineni, 
evrei, bulgari și găgăuzi. 

Dar tot răul — cu binele lui! Aceste “lăcuste 
deznaţionalizatoare”, vorba unui cărturar lăpuș- 
nean, au făcut ca rădăcinile entității tale româ- 
nești, Basarabie, să pătrundă tot mai adânc 
în conștiința comunităţii de origine a băştina- 
şilor dintre Nistru, Tisa, Dunăre și Mare. 


Nicolae LUPAN 


4-A 


FERDINAND |, 

Prin graţia lui Dumnezeu și voința naţională, 
Rege al României, 

La toţi de față și viitori, sănătate: 

Sfatul Țării din Basarabia, în ședința lui dela 
27 Martie (9 Aprilie) 1918, votând prin 86 de 
voturi pentru, 3 contra, fiind şi 36 abţineri, 
a doptat următoarea rezoluţie: 

n numele Poporului Basarabiei, Sfatul Ţării 
declară: 

Republica Democratică Moldovenească (Basa- 
rabia), în hotarele ei dintre Prut, Nistru, Dunărea, 
Marea Neagră și vechile granițe cu Austria, ruptă 
de Rusia acum o sută de ani și mai bine din trupul 
vechii Moldove, în puterea dreptului istoric și 
dreptului de Neam, pe baza principiului, ca popoa- 
rele singure să-și hotărască soarta lor, de azi 
înainte şi pentru totdeauna, 

SE UNEȘTE CU MAMA SA ROMANIA... 

OMAGIU MILITARILOR BASARABENI 


An de an a fost și va fi comemorat Actul Uni- 
rii dela Chișinău. Rareori însă, între Prut şi Nis- 
tru, în interiorul Țării sau în afara hotarelor ei, s'a 
vorbit de rolul decisiv al organizațiilor militare ba: 
sarabene în constituirea Sfatului Ţării și revenirea 
propriu-zisă a Basarabiei la Patria-mamă. i 

Ne-am mărginit și ne mărginim doar la multi- 
plele forme şi nuanţe politice privind mișcarea 
naţională românească din Basarabia prin prisma a 
tot felul de Asociaţii, uniuni, ziare, reviste etc. 

O remarcă prin care nu vreau să diminuez 
rolul acestora, precum şi cel al personalităților 
la realizarea întregirii Neamului. N S 

Dar, unde și când am evocat noi curajul, 
entuziasmul și meritele incontestabile ale lui 
Gherman PANTEA în ceea ce sa săvârșit la 
21 OCTOMBRIE 1917, când cei 44 deputaţi, 
în majoritate militari, au constituit primul Sfat 
al Ţării, şi au declarat Autonomia Basarabiei; 
la 24-26 IANUARIE 1918, când Basarabia 
se afla în marea primejdie bolşevică şi când 
Gherman Pântea dimpreună cu lon Inculeț au 
chemat în ajutor Armata Română în frunte cu 
Ernest Broşteanu și, în sfârșit, la 27 MARTIE 
1918, când deputații militari, cot la cot cu cei 
civili, au votat Sfânta Unire!.. 

Sunt oare printre noi mulți care știu că 
anume Gherman PÂNTEA a fost acela care 
printr'o telegramă falsă din partea Înaltului 
Comandament Militar Rus, expediată tuturor 
unităților militare, ordona trimiterea a 
1—2—3 delegați basarabeni la Congresul General 
al Miliiarilor care urma să se ţină la Chişinău în 
acel memorabil 20 OCTOMBRIE al lui 19172 

N'a știut-o nici Kerenschi, prim-ministrul dela 
Petrograd. lar când a aflat și a dat ordin ca, 
podporucic-ul (căpitanul) Pântea să fie arestat 
— era prea târziu. 

Să dăm Cezarului ce e a Cezarului. Așa cum 
a făcut-o şi distinsul bălțean Emanuil Catelli, 
omorât de ruși. Catelli, care la 22 Mariie 1931 
îi scria lui Pântea: 


Dragă Cucoane Ghermane, 

...Din descrierile D-tale, nu reiese în adevărată 
lumină tocmai activitatea, sau mai bine zis, 
rezultatul activității D-tale. 

Eu, care te-am urmărit de aproape, începând 
cu înființarea primei organizaţii militare la 
Roman și terminând cu încoronarea mișcării: 
“Gomitetul Central Militar” în Chișinău și 
“Sfatul Ţării”, sunt îndreptăţit să afirm, că 
energia și inteligența D tale, au făcut mai mult 
decât reiese din amintirile tipărite în “Dreptatea”, 

Eu, dragă cucoane (,hermane, sincer şi obiectiv 
trebue să mărturisesc, vii personalitatea D-tale a 
avut un rol mult mai mure şi mai rodnic în miș- 
carea națională decăt a reieșit din amintirile 
publicate. 


Personalitatea  D-tale a avut o influență 
covârșitoare în mersul progresului ideei, pe care 
am servit-o cu toții. 

Viitorul istoric, cred că va lămuri și va arăta 
în adevărată lumină activitatea D-tule rodnică 
din timpurile cele mari. 

Te rog primește o prietenească strângere 
de mână. 

Emanuil CATELLI 


O activitate demnă de urmat, cred, și la ora 
actuală între Nistru și Prut, unde se ridică tot mai 
mult glasuri în favoarea unei armate naţionale!.. 

E timpul cred să ne “reabilităm” în fața 
memoriei acestui mare fiu al Neamului care a fost 
Gherman Pântea. 

E puţin probabil ca cineva de pe faţa acestui 
pământ românesc să nu cunoască niște amă- 
nunte în legătură cu enigma morţii tragice 
a acestui fost Ministru de război basarabean, 
dela 1917 și 1918, care într'o blestemată zi, 
după cum mi-a relatat un anonim, a fost “rugat” 
la telefon să ducă, nimeni nu ştie unde, Actul 
Unirii Basarabiei, pe care dânsul îl poseda în 
original, spre a fi '“'donat'' nu știu cărui muzeu 
din București 

Și-a pus Gherman Pântea costumul, poate cel 
mai bun, cravata, poate cea mai frumoasă, a luat 
Actul Unirii și s'a dus. 

S'a dus, dar n'a mai revenit decât luat... 


dela morgă. 
Nicolae CHISTRUGĂ 


Di IS BAA E Nisa: E 
lui Burebista 

Stejar străbun 
Care te “mplânți în ceruri 
Slăvită fie umbra ta, 
Freamăte frunza ta, 
Precum în vârf 
Așa și “n val de grâu!.. 
Doina noastră, 
Cea din toate vremile, 
Dă-ne-o nouă dangăt, 
Și ne iartă iertările noastre 
Precum și noi icrțați am fost 
Doar prin moarte!.. 
Ferește de oarba ispită 
Sudalma ce plânge mocnită, 
Și ghioaga ce-așteptă smerită 
Ca brațul s'o facă cumplită 
Şi în dușman s'o mântuie în plin, 
Amin |.. 


Sorin GRAȚIANU 


PORYENCI UR SORA "A 
NEAM U LUI 


Constantin STAMATI: 


Mâhnit, şi pe gânduri şăd posomorât, 
Cu un dor nespus 
Ș” ntristat, și dornic trăind amărât, 
Mă uit spre apus... 
Acolo îi viața! 
Acolo-i speranța! 
Să fim fericiți 
De-am fi toţi uniţi. 
Eu tânăr fiind, 
Acolo lăsând 


Strămoșești mormânturi — frați ce mă iubea, 
Și plină de grații pe Moldova mea 
Dornic părăsind. 


Alexandru HAȘDEU: ...Vă trimit urări de bine 
din partea Basarabiei, pentru care sunt scumpe şi pline de 
însemnare viitoarele destine ale României unite, patria- 
mamă; primiţi. aceste urări ale mele ca un glas sufletesc al 
unui frate, pentrucă eu sunt trup din acelaș trup şi os din 
aceleaşi oase, din care sunteți plămădiţi voi şi în vinele me- 
le curge același sânge românesc care curge în vinele voastre... 

Multe mai sunt, despre care aș fi vrut să vă scriu, dragii 
mei fraţi Români... Oricum, fiţi încredinţaţi că sunt al vos- 
tru, un frate Român, a cărui soartă este de a îndura adevă- 
rul cel însufleţit al poetului persan: “A trăi făr' de tine şi 
afară de tine, o patria mea scumpă!, se poate; dar o aseme- 
nea viață e mai groaznică decât de a muri mii de ori şi iară 
a învia pentru o clipă!” 

Cristineşti-Hotin, Februarie 1859 


Costache NEGRUZZI: 


Francez, neamţ, rus, ce firea te-a făcut, 
Pământul tău e bine-a nu uita; 

Oricui e drag locul ce l-a născut. 

Eu, frații mei, oriunde-oi căuta, 

Nu mai găsesc ca dulcea Românie, 
De-o și hulesc câți se hrănesc în ea, 
Corci venetici. Dar oricum va fi, fie, 

Eu sunt român și-mi place țara mea. 


Nicolae BĂLCESCU: Unitatea națională fu visarea 
iubită a voievozilor noștri cei viteji, a tuturor bărbaților 
noștri cei mari, care întrupară în sine individualitatea 
și cugetarea poporului spre a o manifesta lumii. Pen- 
tru dânsa ei trâiră, munciră, suferiră şi muriră. Pentru 
dânsa Mircea cel Bătrân şi Ștefan cel Mare se luptară toată 
viața lor îndelungată și traseră asupra-le năvălirea îngro- 
zitoare a turcilor, pentru dânsa Mihai cel Viteaz cade 


I 


INTE AG RĂI VAS Ț I"I 
ROMÂNE SC 


ucis în câmpul Torda, pentru dânsa Şerban Cantacuzino 
bea otravă, pentru dânsa Horia moarte cumplită pe roată 
sufere. 

Desele războaie între Moldova şi Țara Românaească 


n" avură altă pricină... 


Alecu RUSSO: Deşteaptă-te, pământ români 
biruiește-ţi durerea... E vreme să ieşi din amorţire, seminție 
2 domnitorilor lumei! Aștepţi oare, spre a învie, ca stră- 
moşii să se scoale din morminte?.. Într'adevăr ei sau 
sculat, și tu nu i-ai văzut... ei au grăit, și tu nu i-ai auzit... 
Cinge-ţi coapsa ta, caută şi ascultă... ziua dreptăţei se 
apropie... toate popoarele s'au mișcat... căci fortuna 
mântuirei a început... Vezi! cu cât mai mult pleci capul, 


tău... 


Aron PUMNUL: Naţia este poporul care are 
același sânge, vorbesce aceeași limbă şi are aceleași datini 
sau obiceiuri. Poporul este trupul, ear' limba este sufletul 
nației. Pentru aceea precum trupul fără suflet este mort, 
așa este moartă şi nația fără limbă. Naţionalitatea este 
dumnedzeescul, vecinicul şi de odată cu omul născutul 
drept, de a se folosi de limba sa în toate trebuinţele vieţii, 
în casă, în şcoală, în biserică și în cele ale cârmuirii. Nime 
pe lume nu poate lua dreptul acesta al limbei. — Limba 
românească este cel mai sfânt și mai preţios odor al naţiei 
române, pentru-că este sufletul ei. 

Pănă când se va vorbi limba românească, pănă atunci 
va trăi şi nația română; ear” stângându-se limba, se stânge 
şi nația însăşi. 


Mihai EMINESCU: 


Dela Nistru pân” la Tisa 
Tot Românul plânsu-mi-s'a 
Că nu mai poate străbate 
De-atâta străinătate. 

Din Hotin și pân'la Mare 
Vin Muscalii de-a călare, 
Dela Mare la Hotin 

Mereu calea ne-o aţin, 

Din Boian la Vatra Dornii 
Au umplut omida cornii 

Și streinul te tot paște 

De nu te mai poţi cunoaște. 


Cine-au îndrăgit străinii, 
Mânca:i-ar inima câinii, 
Mânca-i-ar casa pustia, 
Și neamul nemernicia. 


ZIUA MĂREAȚĂ 


A UNIRII 


SPICUIRI DIN PROCESUL-VERBAL AL SFATULUI ȚĂRII DIN 27 MARTIE 1918 


Şedinţa se deschide la orele 4 şi 15 min.p.m. 
sub preşedenţia lui [. C. Inculeţ în prezenţa urmă- 
torilor membri ai Prezidiului: P. N. Halippa, 
B. M. Epuri, C. P. Misircov,l. A. Buzdugan. 

În sală sunt prezenţi: toţi membrii cabinetului 
Republicii Moldoveneşti, Primul ministru al 
cabinetului român d. Marghiloman, d. Stere, 
Ministrul de război Hârjeu, anturajul primului 
ministru și alți mulți reprezentanţi ai guvernu- 
lui român. 

PREȘEDINTELE: Salut în numele Parla- 
mentului nostru pe capul guvernului român d. Mar- 
ghiloman. 

(Aplauze) 

Şedinţa de astăzi, domnilor deputaţi, va fio 
şedinţă istorică pentru națiunea noastră, pentru 
poporul nostru. Noi trebue să depunem toate 
silinţele ca să eșim cu cinste în acest moment 
istoric. Daţi-mi voie să acord cuvântul primului 
ministru d. Marghiloman, pentru a face declarație 
cu ce scopa a venit la noi. 

(Voci: rugăm, rugăm) 

ALEXANDRU MARGHILOMAN: Marea și 
sfânta problemă, de care s'a călăuzit un întreg 
partid politic în România, problema unirii Basa- 
rabiei în sânul patriei mame, a României, a fost 
pusă pentru prima dată la ordinea zilei în toate 
dimensiunile ei, în ziua proclamării independen- 
ței Republicei Moldovenești; iar în timpurile de 
față această problemă este scoasă la iveală și mai 
pronunțat mulțumită mersului istoric al lucrurilor 
și însuș “Sfatul Țării”. 

n vremurile de răstriște ale Republicei Moldo- 
venești când tânărul guvern s'a adresat României 
după ajutor, ea ca mamă iubitoare, care a auzit 
vocea cunoscută a copilului sâu, n'a întârziat să 
vină în ajutorul ei. Toate clasele sociale, toate 
partidele, ca unul, s'au grăbit să vină acolo unde-i 
chema datoria și vocea sângelui. Și iată că astăzi 
noi culegem roadele muncii domniilor voastre, 
fii adevăraţi ai poporului, și patrioților, cari au 
muncit pentru folosul şi mărirea poporului nostru 
şi a întregii Românii. Cu o atenție încordată 
cercurile politice ale României urmăriau, ce se 
face pe partea cealaltă a Prutului şi când sa ivit 
pericolul, care ameninţă integritatea Republicei, 
România înrudită s'a grăbit cu ajutorul, ca să 
garanteze integritatea şi nedespărțirea acestei ţări. 

La conferinţa de pace din Bucureşti am lămu- 
rit condițiunile, prin care s'ar putea păstra integri- 
tatea și nedespărțirea Basarabiei, și eu m'am 
grăbit să vin aici, în mijlocul domniilor voastre. 

Din constatările și tratativele cu reprezentanţii 
diferitelor fracțiuni și partide ale parlamentului, 
eu am înţeles dorinţele şi cerinţele dictate de vre- 
muri şi împrejurări, pe care noi trebue să le în de- 
plinim în conformitate cu obiceiurile locale, mora- 
vurile, libertăţile și drepturile câștigate de dom- 
miile voastre şi care nu sunt în contrazicere cu 
interesele marei, unitei și nedespărțitei Românii... 

PREŞEDINTELE INCULEȚ: Domnilor de- 
putaţi, are cuvântul, pentru a face o declaraţie în 
afară de ordinea de zi, reprezentantul blocului 
moldovenesc, deputatul Cijevschi. 

DEPUTATUL CIJEVSCHI: Blocul moldove- 
nesc, având în vedere activitatea şi meritele lup- 


tătorului politic şi profesorului savant Stere, basa- 
rabean, a hotărît să-l primească în mijlocul său. 

PREȘEDINTELE INCULEȚ: Domnilor depu- 
taţi, eu am avut fericirea să fac revoluţia rusă la 
Petrograd, unde am văzut, că în toate organizaţiile 
democratice și revoluţionare, care s'au creat acolo , 
cei mai doriţi oaspeţi au fost emigranții. Eu cred 
că reîntoarcerea mucenicului regimului țarist, a 
luptătorului pentru idealurile cele mai frumoase, 
a profesorului Stere, nu poate fi trecută cu tăcerea, 
şi eu propun să-l primim în mijlocul nostru, ca pe 
deputatul nostru. 

(Aplauze furtunoase pe toate băncile) 

Toţi deputaţii se scoală în picioare și-l ovaţio- 
nează lung şi furtunos pe profesorul Stere. 

În strigătele “Trăiască profesorul Stere” şi în 
aplauzele necontenite ale întregei săli, profesorul 
se urcă la tribună şi mulţumeşte adunărei. 

PROFESORUL STERE: Domnilor deputaţi, 
în viața omului, ca și a popoarelor întregi, mo- 
mente așa de înălțătoare nu sunt multe. Sunt 
profund emoţionat pentru încrederea, pe care 
mi-aţi acordat-o şi pentru greua sarcină, pe care aţi 
pus-o pe umerii mei, dar simt și o bucurie nesfâr- 
șită, că îmi daţi iar posibilitatea de a lupta pentru 
dreptul şi libertatea poporului, al cărui fiu sunt. 

Gonit din țara mea natală prin puterea oarbă a 
despotului țar, astăzi, eu, iar sunt adus aici prin 
voința poporului eliberat. 

Astăzi noi trebue să hotărim aceea ce va avea o 
importanță hotăritoare, extraordinară, asupra soar- 
tei viitoare a poporului nostru. Mersul de fer al is- 
fbriei pune asupra umerilor noștri o răspundere, pe 
care noin'o putem ignora cu niciun fel de sofisme. 

Nimeni în afară de noi, n'are dreptul să vor- 
bească și să hotărască ceva în numele poporului 
Basarabean. Noi suntem aduşi aci prin acel proces 
elementar istoric, care distruge temeliile cetăților 
și Bastiliei. Revoluţia a adus la aceasta nu numai 
pe Ruşi, ci și pe întreg poporul românesc. 

Voi aţi aprins acea făclie, de la a cărei flacără 
s'au aprins şi au ars toate hârtiile, care împărțiau 
pe oameni în privilegiați și neprivilegiaţi; voi aţi 
creat din poporul moldovenesc un popor, care 
n'are alt privilegiu mai înalt decât acel al muncii. 

Acuma sunteți chemaţi de istorie să duceți 
această flacără sfântă dincolo, ca să-i luminaţi tot 
așa pe frații voştri şi să le rupeţi lanţurile nedrep- 
tății de veacuri achitând prin aceasta datoria voas- 
tră față de fraţi, care au venit în ajutorul vostru 
în cel mai greu moment istoric. 

(Aplauze) 

Astăzi noi proclamâm drepturile poporului su- 
veran nu numai aci, în Basarabia, ci şi drepturile 
tuturor fraţilor noştri, ori unde ar fi ei. 

Mulțumindu-vă pentru cinstea pe care mi-ați 
arătat-o prin alegere, astăzi după atâţia ani de 
luptă, eu împreună cu voi, iar voi merge la luptă 
cu aceeaș hotărire, ca şi 30 de ani în urmă, când 
încă tânăr am fost aruncat în puşcăria, care se 
înalță şi astăzi acolo, ca o amintire a trecutului 
blestămat, de care noi astăzi ne-am despărțit 
pentru totdeauna. 

(Aplauze furtunoase pe băncile deputaţilor 

şi în public. Deputaţii şi publicul se scoală 

în picioare şi-l ovaţionează pe profesor) 


Unul din reprezentanţii minorităților, un Rus, 
a spus că dacă se va face unirea Basarabiei cu Ro- 
mânia, toată intelectualitatea rusească va pleca de 
aici. Eu respect acest sentiment, fiindcă toate senti- 
mentele sunt legitime, dar omul la care sentimentele 
de legătură cu această țară sunt atât de slabe şi 
șubrede, poaie să aibă acelaș mod de judecată ca 
și populația băștinașă? 

Poporul românesc n'a venit în Basarabia din 
afară, el aici s'a născut, aici a fost acel cazan, unde a 
fiert, și s'au topit toate acele elemente, din care 
s'a născut poporul român. 

Noi n'avem unde ne duce și pe noi nimeni nu 
ne poate alunga din casa noastră. 

Un veac fără sfârșit, noi, plecaţi, tăcuţi, conş- 
tienți de slăbiciunea noastră, noi am dus jugul, un 
veac întreg, limba noastră a fost interzisă, un veac 
întreg cartea în limba natală a fost persecutată, ca o 
otravă revoluționară; sacrificii imense făceau aceia, 
cari doreau să-şi însușească începuturile culturii 
naționale. 

Şi acum, când noi vroim să intrăm ca stăpâni în 
casa noastră, reprezentanţii minorităţilor n'au 
dreptul moral de a închide ușa în faţa noastră. Nu 
uitaţi domnilor, că nu numai chestiunea dreptății 
naționale, ci şi chestiunea dreptăţii sociale, cere să 
avem tăria și hotărîrea de a lua asupra noastră răs- 
punderea. Astăzi voi puteţi da poporului pământul 
cerut de el în condițiunile acceptabile pentru el și 
niment nu poale garanta, că mâine voi veţi putea 
avea această posibilitate. 

Conștiinţa proprie a domniilor voastre să vă 
lumineze! 

DEPUTATUL BUZDUGAN: În numele blocului 
moldovenesc, care întotdeauna a fost straja interese- 
lor poporului moldovenesc, apărând cu râvnă drep- 
turile lui de orice tentative venite de oriunde, în 
numele blocului moldovenesc, care de astăzi înainte 
va fi blocul românesc, am marea cinste, ca în această 
şedinţă istorică a Sfatului Ţării, să dau citire 
următoarei declaraţii: 

“În numele poporului Basarabiei, “Sfatul Ţării“ 
declară: Republica democratică Moldovenească 
(Basarabia), în hotarele ei dintre Prut, Nistru, Ma- 
rea Neagră și vechile graniţe cu Austria, ruptă de 
Rusia acum o sută și mai bine de ani din trupul 
vechei Moldove, în puterea dreptului istoric și 
dreptului de neam, pe baza principiului că noroadele 
singure să-şi hotărască soarta lor, de azi înainte și 
pentru totdeauna se unește cu mamă-sa România. 
Această unire se face pe următoarele baze: 

1. “Sfatul Ţării”! actual rămâne mai departe 
pentru rezolvarea şi realizarea reformei agrare după 
nevoile și cererile norodului; aceste hotăriri se vor 
recunoaște de guvernul român. 

2. Basarabia își păstrează autonomia provincia- 
lă, având un sfat al ţării (dietă) ales pe viitor prin 
vot universal, egal, direct şi secret, cu un organ îm- 
plinitor și administrație proprie. 

3. Competinţa “Sfatului Țării”! este: a) votarea 
bugetelor locale; b) controlul tuturor organelor 
zemstvelor şi oraşelor; c) numirea tuturor funcţio- 
narilor administraţiei locale prin organul său împli- 
nitor, iar funcţionarii înalţi sunt întăriţi de guvern. 

4. Recrutarea armatei se va face în principiu pe 
baze teritoriale. 

5. Legile în vigoare şi organizaţia locală (zemst- 
ve şi oraşe) rămân în putere şi vor fi schimbate de 
parlamentul român, numai după ce vor lua parte la 
lucrările lui și reprezentanţii Basarabiei. 


drepturilor 


minorităţilor din 


6. Respectarea 
Basarabia. 

7. Doi reprezentanţi ai Basarabiei vor intra în 
consiliul de miniștri român, acum desemnaţi de ac- 
tualul Sfat al Ţării, iar pe viitor luaţi din sânul 
reprezentanților Basarabiei din parlamentul român. 

8. Basarabia va trimite în parlamentul român un 
număr de reprezentanți proporțional cu populaţia, 
aleşi pe baza votului universal, egal, secret şi direct. 

9. Toate alegerile din Basarabia pentru voloste, 
sate, oraşe, zemstve și parlament se vor face pe baza 
votului universal, egal, secret şi direct. 

10. Libertatea personală, libertatea tiparului, a 
cuvântului, a credinţei, a adunărilor și toate liber- 
tățile obștești vor fi garantate prin constituție. 

11. Toate călcările de legi făcute pe motive 
politice în vremurile tulburi ale prefacerii din urmă 
sunt amnestiate. 

Basarabia unindu-se ca fiică cu mamă-sa— 
România, parlamentul român va hotărî convocarea 
neîntârziată a constituantei, în care vor intra pro- 
porțional cu populaţia și reprezentanţii Basarabiei, 
aleşi prin vot universal, egal, direct şi secret, spre a 
hotărî împreună cu toţii înscrierea în constituţie a 
principiilor şi garanţiilor de mai sus. 

Trăiască unirea Basarabiei cu România deapu- 
rurea și totdeauna. 

Preşedintele “Sfatului Țării” |. Inculeţ. 

Secretarul “Sfatului Țării” 1. Buzdugan”. 

Aceeaș declarație o citește în limba rusă depu- 
tatul Cijevschi. 

PREŞEDINTELE INCULEȚ: Propun să se vo- 
teze nominal chestiunea — să se facă votare deschis 
sau secret. Rezultatul votului este următorul: 
pentru votul deschis s'au pronunțar 82 deputați, 
contra 27 și 16 s'au abținut. 

Pun rezoluția blocului 
deschis nominal. 

Cu adâncă emoţțiune vă aduc la cunoştinţă 
rezultatul votării. Domnia voastră cu unanimitate 
de voturi m'aţi pus în capul “Sfatului Țării” şi în 
mod cinstit, ca un revoluționar adevărat și demo- 
crat, am muncit pentru binele poporului. 

În fracțiunea țărănească s'a spus astăzi, că eu 
nu fac ceia ce s'ar cuveni și n'am muncit cât a tre- 
buit. Eu, Domnilor, până la vârsta de 15 ani am fost 
țăran și interesele ţărănimei îmi sunt scumpe. 
Fiecare pas al meu este pătruns de iubire față de 
țărani şi fiecare pas al meu a fost dictat de interesele 
și nevoile țărănimei; eu întotdeauna am fost peniru 
ea și nici odată nu m'am lepădat de ea. Domniile 
voastre cunoaşteţi bine părerile mele şi evoluţia lor, 
și iată vă spun, că tot ce se face acuma se face în 
interesul țărănimei noastre. Aici se spunea, că se 
poate sta la o parte. 

Poate, dar nu țăranii, cari în afară de pământ nu 
se pot aştepta la nimic. Şi eu cu conștiința curată 
vă spun, că actul unirii, care se săvârşeşte astăzi, se 
face pentru binele ţărânimei și conștiința mea, 
a alesului ei, este curată. 

Și acum, domnilor deputaţi, să-mi dați voie să 
vă aduc la cunoștință rezultatul votării. Pentru re- 
zoluția blocului moldovenesc au votat optzeci și 
șase (86) deputați, împotriva trei (3); s'au abținut 
treizeci și șase (36); absenţi treisprezece (13). 

Cu majoritatea de optzeci și șase (86) voturi îm- 
potriva a trei (3) rezoluţia pentru unirea Basarabiei 
cu România a blocului moldovenesc este primită. 

(Aplauze furtunoase) 

Trăiască Unirea cu România mamă! 


moldovenesc la vot 


În acest timp în sala ședinței își fac apariția 
oaspeţii români în cap cu primul ministru d. 
Marghiloman. 

Președintele comunică capului guvernului 
român d. Marghiloman rezultatul votului Par- 
lamentului. 

(O nouă explozie de aplauze și strigăte : 
““Vivat”, “Trăiască Românial””) 

După propunerea Președintelui, secretarul 
“Sfatului Ţării”” deputatul Buzdugan dă citire 
declaraţiei, primită de către “Sfatul Țării”, în 
limba moldovenească, care este ascultată în picioa- 
re de toată asistenţa. 


La tribună se urcă d. Marghiloman primul 
ministru al României şi declară: 

“În numele poporului român şi al Regelui 
Ferdinand | iau act de unirea Basarabiei cu Ro- 
mânia de aici înainte şi pe veci! Trăiască România 
Marel” 

(Aplauze furtunoase și strigăte: “Vivatl'* “Ural“ 
“Trăiască România Mare!"' “Trăiască unirea în veci!” 
Din public se aruncă flori deputaţilor.) ) ) 

Preşedintele “Sfatului Ţării” I. C. INCULEȚ 
pune întrebarea primului ministru d. Marghiloman: 

— Primește guvernul român condiţiunile unirii 
cetite de către secretarul Buzdugan, din rezoluția 
blocului moldovenesc, primite de către parlament 
ca declaraţie a “Sfatului Țării"? 


Primul ministru d. MARGHILOMAN se urcă 
din nou la tribună şi declară că guvernul român 
primeşte în întregime atât litera cât şi sensul 
condițiunilor unirii Basarabiei cu România pe 
bazele arătate în rezoluția blocului moldovenesc, 
primită ca declaraţie a “Sfatului Țării”. 

(Aplauze furtunoase şi strigăte “Ura!” “Trăiască 
unirea!” “Trăiască România Mare, nouă!'') 
Deputaţii şi publicul ovaționează pe Președin- 

tele 1. C. Inculeţ, primul ministru Ciugureanu 

şi ministru Pelivan. 

Preşedintele la ora 7 şi 20 seara declară închisă 


şedinţa “Sfatului Țării”. 


CARTEA NEAMULUI 


Căci, precum ne zice 
Șoapta ei la spice, 
Sus, în munții Vrancei, 
Lângă cei vulcani 
Născători de humă, 
Cei trei fraţi ciobani 
Unul moldovean, 
Unul ardelean 

Și unul muntean, 
Când încep să crape 
Mugurii n vlăstare, 
Își urnesc agale, 

De pe la hotare, 
Turmele de noatini 
Care, după datini, 
În cel ochi cu zarea 


Mioriţă laie, 
Rază de văpaie, 
Lacrimă de ploaie, 
Susur de pâraie, 
Foşnet de zăvoaie, 
Zvon de acioaie, 
Zumzet de cimpoate, 
Dangăt de baladă, 
Cugetului roadă 
Neamului meu radă, 
Piatră de dovadă, 
Codex şi psaltire 
Că din amintire 
Până *n nemurire 
Mai presus de fire 
N'a fost pizmuire 
Ci, cu prisosire, Binecuvântarea 
Leagăn de unire. Vin să le-o doinească 
Glia strămoșească... 


Sorin GRAȚIANU 


EDER 


REPER EA GI: Lua 


„„„Istoria unui popor e strâns legată de așezarea 
lui geografică. 

Românii n'au venit, pe teritoriul pe care. 
ocupă de milenii şi adversarii lui nu pot să dove. 
dească contrariul. Ei reprezintă aici, între Nistry 
Dunărea, Marea Neagră şi Tisa, poporul băștinaş. 

Acest popor, de origine daco-romană, așezat la 
întretăierea drumurilor dintre Răsăritul și Apusul 
Europei, a trăit mereu sub ameninţarea unor po- 
poare venite din alte părți, avide de dominare și 
doritoare să se stabilească pe meleagurile locuite 
de el, ultimii fiind: tătarii, turcii, maghiarii, polonii 
și ruşii. Era deci firesc ca trecutul său să fie deose. 
bit de zbuciumat, în strădaniile lui de a-și păstra 
pământul, ființa și limba. 


„„Cât de minunat lucrează natura în viaţa po- 
poarelor! A fost deajuns ca Basarabenii să trăiască 
câteva luni la un loc cu fraţii lor de pretutindeni, 
pentru ca să simtă cu sunt sortiți să se desfacă 
pentru totdeauna de străini şi să se alipească defi- 
nitiv la cei de-un sânge și de-o mamă. 

“MAI BINE CU FRAȚII NOŞTRI PIETRE 
DE MOARĂ PE SPINARE PURTĂM DECÂT CU 
STRĂINII SĂ BEM” — cu aceste cuvinte plastice 
se dădu expresia noii stări de spirit care s'a înstă- 
pânit în Basarabia. 

Revoluţia din Basarabia trebuie înţeleasă nu ca 
o răsturnare mecanică a ordinii sociale create de 
ţarism, ci CA O RESTAURARE A ORDINII 
SOCIALE ȘI NAȚIONALE PE CARE ȚARIS- 
MUL O RĂSTURNASE. 


Unirea cu România a fost rezultatul unui pro- 
ces istoric irezistibil, natural, în vederea realizării 
unirii TUTUROR românilor. S'a cântat pe ici pe 
colo Marseilleza, dar permanent s'a cântat, la Kiev, 
la Chișinău, Odesa etc. “Deşteaptă-te Române”, 
cântecul mobilizator al transilvănenilor de la 
1848. Sub acest steag, și nu sub acela al revoluției 
ruse, s'a redeșteptat, în entuziasm, conștiința na- 


țională a basarabenilor. 
Onisifor GHIBU 


REVERSIBILA MEA BASARABIE 


Deşi ivit pe lumea aceasta în inima Bărăganu- 
lui, revendic legitim dragostea față de fermecătorul 
peisaj al Basarabiei, prin cei 13 ani trăiţi acolo ma! 
întâi ca director de şcoală pe malul Nistrului, în 
judeţul Orhei, şi apoi ca redactor al istoricei gazete 
“Cuvântul Moldovenesc” din Chişinău, înfiinţată 
de Pan Halippa încă în 1913. 

Invadată brutal la 28 Iunie 1940, Basarabia â 
trăit drama deportării paşnicilor ei locuitori in 
Siberia, marea închisoare a Rusiei țariste şi a des” 
potismului stalinist. 

Am avut ocazia să revăd pământul 
începând din 1962, mergând în vizită la fam 
unor cumnaţi ai mei, învăţători, trăitori în satu, 


Basarabiei, 
ilia 


Pereni, peste deal de marea comună lăpuşneanâ 
Ciuciuleni, cu două splendide biserici, unde zi 
a 


văzut, cu ocazia botezării unor finuţi ai mel 
oameni cu rosturi, scene de largă respectare a tra" 
dițiilor basarabene — 100 de cumetri, cu fă cliile 
în mână în hora creştină și ritmul cântării sau? 
dănţuieşte”” scene de subjugător efect care DE 


——. 


domină şi azi prin feeria momentului. Poate fi, 
oare, evocată în toată plenitudinea ei proverbială 
ospitalitatea basarabeană, aşa cum l-am ascultat pe 
Gala Galaction, vorbind despre “Oameni, peisagiu 
şi cucernicia basarabeană"? 

Posed textul unei conferințe a acestuia cu apos- 
tila cenzurii, “Bun de difuzat”, conferenţiarul 
cunoscând la fel de bine Basarabia prin cei 16 ani 
de trai în chilia lui dela facultatea de teologie ca 
profesor şi de unde evada adesea în satele basara- 
bene, solicitat de studenții săi, care şi azi îl evocă, 

L-am însoţit la mulțe şezători literare, l-am 
evocat în almanahuri și reviste și l-am inclus în 
vasta memorialistică în pregătire. Îmi este foarte 
clară și şezătoarea “Gândiri”, la 6 dec. 1939, în 
frunte cu Nichifor Crainic, și el fost profesor la 
teologia locală, N. Crevedia, Radu Gyr, George 
Gregorian, la care am spus şi eu poezii... 

E falnic, precum odinioară şi Baciul Moldovei, 
cum îi spunea Delavrancea în “Apus de Soare”, în 
statuia sculptorului Al. Plămădeală lângă care sunt 
fotografiat cu prieteni şi care e locul de mari adu- 
nări cetăţeneşti, revendicându-și eroic drepturile 
fireşti ca entitate românească. 

Şi pentru câte încă nenumărate amintiri nu 
vibrează inima, dominată mereu de reversibila 
Basarabie?! 


Octav SARGEŢIU 


GA NTE E IRLS E 


Când te duci spre partea noastră 
Rândunică tu să-mi spui 

Ca să-ţi dau să duci o carte 
Carte, scrisă Prutului. 


Căci la el în prag de seară, 
Florile pe mal se strâng 
= vrăjite, înstrăinarea 

ot în unda lui o plâng. 


lar bătrânii vin la dânsul, 
Toţi bătrânii ce-au mai stat, 
Cu-ochi stinşi ca depărtarea 
Plângând jalea lor din sat... 


Și de aceea rândunico 7 
Vreau să-ți dau o carte lungă 
Ca prin ea durerea noastră 
Cu a lor să se ajungă... 


Tu s'o duci în zbor de înger 
Zbor pierdut în zarea largă 
Adiind din aripioare 

Tot spre partea noastră dragă!... 


Petru NESTEROV 


POARTA ROMEI 


Nu ştiu câte porţi a avut Cetatea Eternă, dar 
una din ele este Basarabia: cea mai expusă desigur, 
cea mai puternic apărată şi iată că ea se arată a fi 
şi cea mai durabilă în timp şi cea mai frumoasă. 
Este atât de frumoasă această poartă de răsărit a 
latinităţii, încât Istoria însăși ar trebui s'o împodo- 
bească cu un splendid și impunător arc de triumf. 
Nimicită și prăvălită de atâtea ori în ruină ca a 
fost refăcută de braţul tare şi harnic al celor ră- 
mași străjeri la poarta unui imperiu de limbă şi 
cultură. 


Datorăm atât de mult fraţilor noștri de peste 
Prut, încât bătăile inimii lor, se amplifică în ini- 
mile noastre, iar grijile lor atât de mari şi de grele 
ne determină să amânăm propriile noastre griji la 
fel de mari şi la fel de grele. 

Ei sunt cei care în luptă cu întunericul dic- 
taturii și teroarei comuniste au aprins flacăra 
speranţei și prea frumoasă a fost lumina lup- 
tei lor și de accea ne-am simțit îndreptățiţi să 
spunem că “soarele românismului dela Chişinău 
răsare”. 

Dar iată că nori amenințători încearcă să pună 
sub obroc lumina orbitoare a soarelui răsărit la 
Chişinău. Sunt aceiași nori care au înnegrit timp de 
45 de ani cerul României ca și al altor state est- 
europene. În urmă cu sute de ani veneau în hoardă. 
Acum au venit cu tancurile, învățând să folo- 
sească şi arma secretă luată din arsenalul fostului 
imperiu: divide et impera. Au pus botniţe șijuguri 
ale tăcerii, dar latina este limba rădăcinilor şi a 
păsărilor libere, a punerii în mormânt, dar şi a 
învierii. Unealta discordiei este o seminţie fără 
de limbă sau cu o limbă uitată în veci. Lupta se 
poartă acum şi în spaţiul unei geografii ciuntite, 
coborând din văzduhul și terasele unei înalte 
spiritualităţi în labirintul meschin al calculelor 
politice. Conflictul interlingvistic este pretextul 
unui conflict ce se dovedeşte a fi în esenţă inter- 
ideologic. 

Ajutorului moral cerut de ei i-am putea răs- 
punde şi îi răspundem cu mijloace modeste de 
fraţi la fel de săraci şi vitregiţi de bunuri ma- 
teriale. Comoara cea mai de preț a poporului 
român, după cum o spune și poetul, este lim- 
ba şi, ca slujitor de peste 30 de ani al limbii ma- 
terne, m'am simţit și un executor al testamen- 
tului lui lenăchiță Văcărescu cu al său codice 
imperativ: “Creşterea limbii româneşti / şi-a 
patriei cinstire.” 

Este o slujbă care nu-ţi permite ieşirea la pen- 
sie și speranţa unei binecuvântate şi liniştite bă- 
trâneţi şi ofer cu drag puţina energie care mi-a 
mai rămas pentru a sluji pe altarul limbii române 
în şcolile din satele basarabene care duc lipsă 
de astfel de slujitori. 

Adăugăm astfel modestelor donaţii de carte 
românească şi aceste, paşnice totuși, donaţii de 
suflet românesc. 

Fraţii de dincolo de Prut au înălțat glas de 
primejdie şi chemare sfâşietoare de ajutor și, 
la rându-ne, retransmitem și amplificăm apelul lor 
către toate surorile de limbă şi de gintă pentru 
a-l adresa urgent şi patetic întregii lumi civilizate. 


Mihai BURACU 


DE LR NIU E 


De parcă-un prunc se naşte şi plânge scuturat, 
De parcă-apasă soaria pe ultima ei clapă, 
Când eu, o prea legată făptură de uscat, 

Mă văd cu prea legata făptură-a lui de apă. 


Soarele-apune singur, pe ape sângerând, 
Nu mai încearcă ceru 'nserării să reziste, 
Și în amurgu-acesta pe lume coborind 

Părem eu şi delfinul două-animale triste. 


Un salt, al doilea, iată și răsuflarea lui 
Dulcie și sărată îmi năboiește chipul, 
Nu spun nimic, el ştie tot ce voieu să spui, 
Doar apa se prelinge, lingând încet nisipul. 


Nici el nimic nu spune, pentru că știu și eu 
Ce ar voi să spună... tăcere, nemișcare... 
Un pescăruș atinge cu-aripa brațul meu, 
Crezând că e o punte între uscat și mare. 


Dar nu-i așa, o doamne, chiar astăzi, pe-acest mal 
Delfinu-o să se-arunce, nematoprit de mine, 

Căci și pe mine astăzi cel mai puternic val 

Mă va lua cu dânsul la mare adâncime. 


O lună ca securea se va ivi apoi 

Și va tăia hotarul ce astăzi ne desparte, 

Şi noaptea ca un lacăt s'a 'nchide peste noi, 
Dar n'o să ne mai pese, căci noivom fi departe. 


Leonida LARI 


O LUCRARE PUȚIN CUNOSCUTĂ DESPRE 
BASARABIA 


În Biblioteca Congresului din Washington am 
găsit o broşură documentară de 32 de pagini, 
scrisă în limba engleză și purtând titlul: “BASA- 
RABIA” de John Kaba, fost căpitan în armata 
americană, “Quarter Master Corps” — Corpul de 
aprovizionare. 

Căpitanul Kaba, născut în Transilvania, cunoş- 
tea la perfecţie româna şi maghiara. Vorbind aceste 
limbi, a fost pus la dispoziția Misiunii Americane 
de Ajutorare din România (Strada Batiştei Nr.7). 
După sosirea sa în București, la 21 Aprilie 1919, 
Căpitanul Kaba este trimis în Basarabia, cu misiunea 
de a supraveghea distribuirea ajutoarelor ce erau 
trimise de Armatele Aliate. După ce sosește la 
Chișinău, luându-și reşedinţă la Hotelul Savoie; 
prin scrisoarea din 30 Aprilie 1919, scrisă în limba 
română, Kaba cere Generalului Comandant al 
Corpului 5 de Armată să se ““poată folosi de servi- 
ciul telegrafic militar şi de serviciul de curier militar, 
între Chișinău şi București, pentru îndeplinirea 
misiunii de “însărcinat să ajut autorităţile civile 
în alimentarea poporului din Basarabia”. 

Pe această cale Căpitanul Kaba trimite 120 de 
rapoarte, telegrame și note informative, care se 
găsesc în arhiva universităţii Stanford. 

În scurtele capitole ale broșurei ““Basarabia” 
autorul descrie lapidar cele văzute şi trăite timp de 
două luni în Basarabia: “călătorind din oraș în oraș, 
din sat în sat cu automobilul, trăsura, călare și pe 
jos, cu trenul de persoane sau de marfă, apucând-o 
dela Chișinău spre Nord și spre Sud am rămas 
mirat că toată lumea știa că sunt ofiţer în armata 
Statelor Unite, așteptându-mă să aduc ajutoare în 
hrană, îmbrăcăminte și medicamente.” 


În capitolul LIMBA ROMÂNĂ SE VORBEŞTE 
PRETUTINDENI, autorul arată că este de ajuns să 
cunoşti această limbă pentruca să te poţi înțelege 
cu lumea și descurca: pentru că... ““două treimi din 
populaţie (2.000.000) sunt români...” Din convor- 
birile ce le-a avut cu câțiva intelectuali ruşi, care 
vorbeau românește, aceștia i-au mărturisit că în 
“timpul regimului rusesc copiii celor 2.000.000 
de români nu aveau voie să înveţe limba lor mater- 
nă în școli, fiind forţaţi să înveţe limba celor 
300.000 de ruși...” 


În capitolul GUVERN ROMÂNESC scrie că... 
““mai mult de două treimi din populaţie este cu 
desăvârşire mulțumită de trecerea dela regimul 
autocratic rusesc la regimul politic constituțional 
al guvernului român”. 


Dag 


În capitolul BOLŞEVISM descrie că d 
căderea Guvernului  Kerensky, trupele 
care se retrăgeau de pe front, au jefuit 
au dat foc și au distrus proprietăţile şi au maltratat 
şi terorizat oamenii. Lumea de ispravă s'a Organizat 
ușurând aceea ce a urmat, adecă... “chemarea 
adresată Guvernului Regal Român, de a le sări în 
ajutor și de a-i apăra” şi apoi la unirea Basarabiei 
cu Patria Sa Mamă România. 


upă 
Tusești 
casele, 


“Eu consider — scrie căpitanul Kaba — că masa 
poporului basarabean — românii, ţăranii ruși 
nemții, polonezii etc. — sunt imuni la doctrine 


bolșevică... Singurul pericol pe care-l văd și 
este cu mult mai evident aci, decât în alte țări 
europene, ar fi ca nu cumva bolșevicii de peste 
Nistru să treacă și să cucerească ţara, distrugând și 
jefuind tot ce le va ieși în cale...” 


În capitolul ARMATA ROMÂNĂ ÎN APA. 
RAREA CIVILIZAȚIEI Căpitanul Kaba scrie: 

“Armata Română Vei aril la granițele _civi. 
lizaţiei, să o salveze dela distrugere, să salveze 
progresul de veacuri al omenirii dela umilitoarea 
retrogradare, să salveze Europa şi probabil restul 
lumii, de soarta cea rea și mizeria ce a căzut pe 
nenorocita Rusie... 

Stând aci nu poate să nu-mi treacă prin minte, 
că la marginea de Apus a României, la râul Tisa 
aceiași români luptă împotriva Republicei Bol- 
şevice a lui Bela Kun... 

Soldaţii români luptă în uniforme sdrențuite, 
desculți și adeseori flămânzi. La Tighina (Bender), 
Soroca și Hotin, unde am vizitat liniile frontului 
am văzut soldați desculți, în sdrenţe, având doar 
o clipă de răgaz după o bătălie cu bolșevicii. 
Am gustat din hrana lor, le-am vizitat locurile 
lor de adăpost. Îţi face impresia că abia își țineau 
sufletul în trupurile lor; dar apoi îţi dădeai seama 
că te înșelai, ei aveau un moral foarte ridicat, 
moral care nu cred să mai existe altundeva decât 
în armata română. Ostașii sunt buni, bine instruiți, 
ascultători, se mulțumesc cu puţin, dar în ciuda 
acestora sunt în stare să înfăptuiască lucruri mari, 
tot ceea ce se așteaptă dela ei... 

Căpitanul Kaba continuă: “...În vreme ce 
trupele ruseşti se ocupau cu jafurile şi distrugeau 
tot ce găseau în calea lor; Siatul ării și Guver- 
nul Basarabiei votau unirea cu România, pentruca 
să o salveze de bolşevism””. 


Care 


Capitolul VI cuprinde o scurtă încheiere în 
care autorul enumeră nevoile cele mai mari ale 
Basarabiei: Tratat de pace sau o Declaraţie a Mari- 
lor Puteri prin care să se recunoască unirea; Căi 
ferate; Drumuri; Fabrici pentru a produce mărfuri 
pentru cele 3 milioane de locuitori; Maşini de 
produse agricole și Flotă maritimă pentru exportul 
produselor. 

Broşura “BASARABIA” scrisă de Căpitanul 
american John Kaba merită să fie trecută în istorio- 
logia cărţilor despre Basarabia, scrise fără ură său 
părtinire, documente autentice şi convingătoare 
asupra stărilor de lucruri din Basarabia din prima” 
vara anului 1919. Dovadă puternică pentru susți- 
nerea adevărului că unirea Basarabiei cu Patria 52 
Mamă România a avut la bază libertatea de voință 
a poporului din Basarabia în exprimarea dreptului 
său de autodeterminare națională. 


Miron BUTARIU 


New York, la 24 lunie 1970 

VASILE CONTA ȘI BASARABIA 


Între anii 1865—1869, Vasile Conta, pe atunci 
elev în clasele superioare ale Liceului Naţional 
din lași, și-a petrecut vacanţele şcolare la Cahul, 
unde tatăl său Grigore Conta, era protoiereu. 

Părintele Grigore își începuse cariera preo- 
țească în satul Ghindăoani din judeţul Neamţ. 
Avea încă un mare “păcat”: era însetat de drep- 
tate și își lua în serios misiunea. De aceea i-a 
îndemnat pe săteni să-l dea în judecată pe aren- 
dașul moşiei pentru schingiuirile barbare și nedrep- 
tăţile pe care le sufereau din partea lui și a slu- 
jitorilor săi. 

Mai mult: s'a prezentat în fața divanului de 
judecată dela Iaşi ca martor al ţăranilor. Aren- 
dașul, pe baza prevederilor Regulamentului Orga- 
nic care era atunci în vigoare în Moldova și Mun- 
tenia, l-a alungat din sat, ca tulburător al rânduie- 
lilor obștești. 

Plecând din Ghindăoani, s'a stabilit la Tg. 
Neamţ ca preot la paraclisul spitalului. A fost 
apoi învățător şi în curând protoiereu. Apoi, 
cunoscut prin energia și curajul său, cât și prin 
sentimentele lui umanitare şi românești, a fost 
numit protoiereu în orașul Cahul. Prin pacea dela 
Paris din 1856, încheiată în urma înfrângerii 
Rusiei în războiul Crimeei, cele trei judeţe din 
sudul Basarabiei, răpite de ruşi în 1812, fuseseră 
retrocedate Moldovei. 

Acestea sunt împrejurările în care adoles- 
centul Vasile Conta, născut în Ghindăoanii din 
ținutul Neamţ, a avut posibilitatea să-și petreacă 
vacanţele școlare din ultimele clase în orașul 
Cahul. Aici, împreună cu alți tineri din oraș 
organiza şezători culturale ce cuprindeau cân- 
tece, recitări, dansuri, ba chiar şi câte o piesă 
de teatru. Pentru teatru el avea nu numai o pa- 
siune deosebită, ci și o experiență apreciabilă, 

„căci între anii 1862—64 părăsise școala și cu- 
treierase aproape toată Moldova cu trupa actorului 
M. Lupescu în care fusese sufleur, actor și chiar 
autor dramatic. 

Paralel cu aceste activităţi, cutreiera satele și 
culegea poezii populare. Ținea așa de mult la ele, 
încât le-a luat cu el chiar și atunci când a plecat 
la studii în străinătate. 

Între 1870-71, pe când era la studii în Belgia, 
Eminescu își publica în “Convorbiri literare” poe- 
ziile Mortua est, Epigonii și Venere și Madonă. 
Citindu-le, Conta a fost atât de impresionat, încât 
a scris imediat lui 1. Fătu, rugându-l să-i trimită 
adresa lui Eminescu, care își făcea studiile la Viena. 
Doctorul 1. Fătu, nu era numai secretarul societăţii 
filantropice care îi acordase bursă lui Conta, ci și 
un om cu inimă de aur. A făcut cercetările nece- 
sare şi aflând adresa lui Eminescu, a îndeplinit 
dorința protejatului său. Acesta îi scrie imediat 
lui Eminescu, trimițându-i totodată și comoara lui, 
poeziile populare culese din Basarabia. 


ea. ag 


Iată răspunsul lui Eminescu: 

“Mi-ai trimis, domnule Conta, un prieten sincer 
ca să mă iau în ceasuri lungi de plictiseală. A fost 
o revelație pentru mine “Cântecele basarabene”. 
Multe din ele se aseamănă cu cele din Moldova 
de sus. Ah! cum aș dori să văd această parte 
înstrăinată. 

Cu acest prilej îţi trimit fotografia mea, ru- 
gându-te să mi-o trimiţi pe a dumitale.” 

E impresionant modul în care acești doi tineri 
geniali se caută prin țări străine, uniţi spirituali- 
cește în căldura aceluiași sentiment: dragostea de 
pământul îndepărtat al ţării și de graiul cel dulce 
al neamului lor. 

Când zvonurile despre intenţiile rușilor de a ne 
lua din nou cele trei județe din sudul Basarabiei au 
devenit tot mai insistente, Conta a scris în apărarea 
Basarabiei trei articole: “Basarabia”, **Chestia 
Orientului” și “Viitorul României pregătit de d-nii 
Brătianu şi Kogălniceanu”. Aceste articole şi în 
special ultimul au avut un ecou atât de mare, încât 
a fost reprodus de toate ziarele, iar ziarul “Presa”, 
care îl publicase, la cererea abonaților și cititorilor 
săi, l-a publicat a doua oară. 

Așadar, în sufletul filosofului Conta, ca și în 
cel al întregului neam românesc, Basarabia a rămas 
ca o problemă de viață și de moarte. 


Mihai DAVID—GHINDĂOANI 


CA SIN E 
PENTRU BASARABIA 


Pe-ale codrului tăceri 
[| cheamă zimbrii la izvoare 
Pe unul dintre fraţii Jderi 


Să le aducă cer și soare. 
De când trăiesc sub cnut, la ruşi 
De-asupră-le nu mai răsare 


Și simt cum beznele, acuși, 

Pe cruce 'n rânduri o să-i bată 
Ca niște carpatini Isuși, 

Într'o Moldovă “ntunecată: 

“Să afle bunul Ştefan-Vodă 
Că ţara lui e sfârtecată, 


Tu scrie-i, Jdere, scrie-i slovă.” 


Ovidiu VUIA 

PRIMUL CONGRES AL ASOCIAȚIEI “PRO BASARABIA ȘI BUCOVINA” 
ȚINUT ÎN AULA BIBLIOTECII “MIHAI EMINESCU" DIN IAȘI 


CUVÂNT DE DESCHIDERE 
(fragment) 
“Pro Basarabia şi Bucovina”, al cărei fondator 
sunt, a luat fiinţă acum 15 ani la Bruxelles. 

Astăzi ea numără mii și mii de membri în 25 
de ţări. 

Şi tot acum 15 ani a fost creată în capitala 
Belgiei Editura Nistru. Denumire prin care am 
vrut să zicem că România începe la Nistru nu la 
Prută. 

De atunci, la această Editură, au fost publicate 
zeci de titluri de cărţi şi broşuri cu circa 4.500 de 
pagini şi cu un tiraj total de peste 45.000 de 
exemplare. 

De 12 ani ““Pro Basarabia și Bucovina”! susţine, 
lună de lună, pagina “Între Nistru şi Prut” în 
ziarul canadian “Cuvântul Românesc”. 

Afară de asta, am avut timp de 10 anio emi- 
siune săptămânală la postul de radio “Europa 
Liberă”. Emisiune întreruptă acum 2 ani, când 
mi-am dat seama că din cauza cenzurii americane 
puteam să spun la microfonul din Munchen mult 
mai puţin din punct de vedere românesc decât 
se scrie şi se spune la Chișinău. 

După cum, tot din punct de vedere românesc, 
mă întreb şi vă întreb: “De ce președintele Fin- 
landei Mauno Koivisto, în urma reunificării Germa- 
niei, cere deschis rușilor înapoi Carelia, iar dl lon 
Iliescu nu poate s'o facă în privința teritoriilor 
noastre ocupate de aceiaşi ruși?” 

Mă întreb şi vă întreb: “De ce parlamentul 
european dela Strasburg a putut să țină cont mai 
acum câtva timp de doleanțele “Pro Basarabiei și 
Bucovinei”, adoptând o rezoluție privind terito- 
riile româneşti ocupate de ruși, iar Parlamentul 
român nu prea vrea să audă de o interpelare pe 
viu a lui Lupan în fața camerei deputaților și a 
senatului dela București?” 

Mă întreb și vă întreb: “De ce actualii con- 
ducători dela Chișinău au avut nevoie la un mo- 
ment dat să dezmintă “o versiune” privind reuni- 
rea Basarabiei cu țara-mamă România, sub pretex- 
tul că poporul va fi acela care va decide? I-a între- 
bat cineva pe basarabeni, bucovineni și herțeni la 
1940, dacă doresc să intre în componența Uniunii 
Sovietice?” 

E cazul să constatăm şi sper să fiu în asenti- 
mentul Dumneavoastră, dacă voi sublinia că în 
toţi 15 ani de existenţă, anul acesta “Pro Basarabia 
şi Bucovina” a câştigat una din cele mai mari bătă- 
lii de pe frontul consensului românesc: înfiinţarea 
a peste o sută de filiale pe tot cuprinsul ţării, 
inclusiv la Chișinău și Cernăuţi. O bătălie dar nu 
şi “războiul”! nostru propriu zis... 

Pentru că integritatea firească a valorilor spiri- 
tuale ale Neamului, aşa cum stă scris în Statutul 
““Pro Basarabiei și Bucovinei”, nu poate fi obţinută 
fără întregirea ca atare a poporului român în gra- 
niţele lui firești. 

După cum nici circulația cu adevărat liberă a 
unuia și aceluiași popor, cum stă scris în același 
Statut, nu poate fi obţinută cu adevărat fără 
întregirea lui în spaţiul nostru daco-roman. 

În acest sens, trebuie să dispară cu orice preţ 
din limbajul nostru, din toate documentele și pe- 
riodicele noastre, noţiunea de limbă și “Republică 
Moldovenească”. 


Logica e simplă de tot: nu există o limbă 
moldovenească! După cum nu există nici una olte- 
nească, una muntenească, ardelenească, bănă.- 
țeană etc. Există nişte dialecte, limba naţională 
find una singură: hmba romană. 

În această ordine de idei este de datoria ro- 
mânilor dintre Prut şi Carpaţi, cu titlu de exem- 
plu pentru românii dintre Prut şi Nistru, să re- 
nunțe și ei la sintagma de “limbă moldovenească”, 
care nu e altceva decât o vorbire locală, un dialect, 
o românească stâlcită care în Basarabia, din cau- 
za deznaţionalizării și rusificării, a prins “de 
minune”!, ajungând într'o stare catastrofală de 
stricăciune. 

Aşadar, oricât de mult ar rima, şi la propriu 
şi la figurat, Yalta cu Malta, noi trebuie să ne fa- 
cem datoria de români! În ceea ce ne priveşte, încă 
din momentul înfiinţării “Pro Basarabiei și Bucovi- 
nei” la București se sapă prin tot felul de metode 
comunisto-sovietice la rădăcina sănătoasă a uni- 
tății Neamului. 

Deci, să fim foarte atenţi și vigilenţi în privinţa 
celor care vin în mijlocul nostru cu scopul de a 
tulbura apele. 

Asociația “Pro Basarabia și Bucovina” nu 
trebuie să aibă în rândurile sale “popândăi”, 
care la cea mai mică adiere de vânt de intimi- 
dare sau dezinformare sovietică, să se ascundă 
val-vârtej în vizuina aşa zișilor binevoitori şi 
moderați. Pe aceşti “binevoitori”, inclusiv pe 
d-l Silviu Brucan, să-i trimitem la Eminescu, 
scutul nostru împotriva  panslavismului, care 
ne învaţă: ““Oricât de mulţi oameni râi s'ar găsi 
în această țară, nu se găsește nici unul, care 
ar cuteza să puie numele său sub o învoială, 
prin care am fi lipsiţi de o parte din vatra stră- 
moşilor noştri”. 

Am stat de vorbă cu basarabeni și bucovineni 
în privinţa revenirii Basarabiei şi Bucovinei la 
România, constatând la unii, foarte puţini, ezitări 
şi rezerve. Chipurile, ““mulţi, în primul rând țărani 
și învățători... nu vor! În România se trăiește mai 
rău decât la noi!”' Ca să vedeţi criteriu! 

“Și e puţin probabil, mi-a confirmat un ziarist 
dela radiodifuziunea din Chișinău, ca să se poată 
ajunge la așa ceva prin Referendum... Mulţi spun 
că jandarmii români băteau lumea!" 

Ce enormităţi! Când te gândeşti la cele câteva 
palme date de şeful de post unor găinari și la... 
exterminarea fizică a zeci de mii de români basara- 
beni, bucovineni și herțeni prin deportare, închi- 
sori, lagăre de concentrare etc. 

Şi-apoi, despre ce Referendum poate fi vorba? 
Când se ştie că părinţii şi copiii nu se aleg şinu 
se vând la licitaţie!.. - 

Cât despre acei învățători care “nu vor unircâ 
cu România” nu mă miră deloc. Învățătorul de 
tip comunist nu e dascăl în adevăratul sens al cu- 
vântului, spre deosebire de alte vremuri. Căci pe 
vremuri, cine-i lua apărarea ţăranului? Preotul şi 
învățătorul!.. Cine-i scria o plângere pentru 
nedreptăţi, venite din partea autorităţilor? Preotul 
şi învățătorul! : 

Astăzi acesta nu-l apără pe ţăran în fața tirâ“ 
niei comuniste. Învățătorul a devenit și el vasalul 
preşedintelui de colhoz, brigadierului... E ceea Ge, 
au urmărit și mai urmăresc comuniştii: înstrăinâ- 
rea intelectualului de omul muncii! 

Unde s'a mai auzit ca un intelectual să susțină 
că de vom pune deschis problema Basarabiei şi 
Bucovinei, “rușii nu ne vor da ţiţei, cărbune și 
nici minereu”?! 

Principiile de bază şi obiectivele permanente 
ale oricărui român de bună credință trebuie să 
fie subordonate numai şi numai integrităţii noastre 
statale. 

În această ordine de idei, tineretul poate şi 
trebuie să devină animator autentic al unui naţio- 
nalism autentic pentru trezirea din somnul de 
moarte a Neamului nostru întreg. 

Veniţi cu noi, copii ai României! Și, deci, 
şi cei ai Basarabiei și Bucovinei. Cu noi, cei dela 
“Pro Basarabia și Bucovina””|.. 

Fie și din simplul motiv că multora dintre noi 
ni s'a cam rărit și înspicat demultişor părul. 

Baricadele întregirii Neamului au nevoie, ca 
nicicând de lăstare tinere: nădejdea şi viitorul 
Țării. 

Acum ori niciodată! 


Nicolae LUPAN 
lași, 27 Noiembrie 1990 


OASPEŢI CHIȘINĂUENI 
AI CONGRESULUI DELA IAȘI 


Renata VEREJANU, Nicolae NEGRU — “Pro 
Basarabia şi Bucovina”! dela Chișinău, Victor PRO- 
HIN — revista “Basarabia”, Gheorghe CIOCOI — 
ziarul *“Viaţa satului””, Petru BUBURUZ — protoie- 
reu, Mihai MORĂRAŞ -— Asociaţia victimelor 
represiunii, Emil MÂNDÂCANU -— Asociaţia 
“Limba noastră cea română”, Alexandru USA- 
TIUC — fost deţinut politic, Aurel CIOCANU — 
Uniunea Scriitorilor, Raisa BELICOV — Radio 
Chişinău, V. BUCĂTARU -— Televiziunea dela 
Chişinău, Alexandru ŞĂLTĂIANU — fost deţinut 
politic, Emilia GHEŢU — “Moldova-Pres'', Boris 
BĂLAN ““Literatura şi Arta”, E. GROSU, 
V. CUBREACOV şi alţii. 

* * * 

Prezentarea oaspeţilor dela Chișinău asistenţei 
din Aula “Mihai Eminescu”! şi luările de cuvânt ale 
unora dintre ei, cum au fost Gheorghe CIOCOI, 
Renata VEREJANU, Nicolae NEGRU, Aurel 
CIOCANU, Alexandru USATIUC etc., s'au trans- 
format în demonstraţii furtunoase de frățietate 
românească. 


DECLARAȚIA DREPTURILOR 
POPORULUI ROMÂN 


NOI, Asociaţia “Pro Basarabia și Bucovina”, 
întrunită astăzi, 28 Noiembrie 1990, la comemora- 
rea celei de a 72-a aniversări a reunirii Bucovinei cu 
România declarăm, din adâncul conștiinței noas- 
tre naţionale și în consens cu spiritul și voința 
POPORULUI ROMÂN, că Basarabia, Bucovina de 
Nord și Ținutul Herţei, ocupate cu forța prin 
ultimatumul din 26 Iunie 1940 de către năvălitorii 
bolșevici, sunt și trebuie să rămână în veci pământ 
românesc în virtutea Dreptului fundamental al 
Poporului Român și al Națiunii Române. 

Afirmăm totodată că Dreptul Poporului 
Român de a fi suveran și de a-și exercita suverani- 
tatea pe pământul cuprins între hotarele restabilite 
în 1918 — la Chişinău (27 Martie), la Cernăuţi 
(28 Noiembrie) și la Alba-lulia (1 Decembrie), este 
de esență democratică, bazat fiind pe principiul 
majorităţii naționale, cât şi pe dreptul istoric. 

Dreptul popoarelor de a fi suverane pe terito- 
riile în care sunt majoritare face parte integrantă 
din dreptul internațional încă dela revoluția demo- 
cratică din 1848 și mai cu seamă din 1917. 

Afirmarea acestui drept al Poporului Român şi 
al Națiunii Române nu are absolut nimic comun 
cu folosirea forţei expansionismului și imperialis- 
mului de concepție medievală asupra unor teritorii 
străine și nu neagă nici unul dintre drepturile vre- 
unei minorităţi conlocuitoare în forma în care şi 
acestea sunt prevăzute în Dreptul Internațional. 

Această afirmație de principiu, reflectă o 
concepţie democratică universal valabilă şi prive- 
şte conveţuirea în pace și progres a statelor de 
drept într'o comunitate mondială de drept. De 
aceca RESPINGEM CA ANTIDEMOCRATIC ȘI 
ANACRONIC Tratatul Ribbentrop—Molotov şi îl 
declarăm nul și neavenit în toate consecinţele sale. 

Noi, Asociaţia “Pro Basarabia şi Bucovina”, 
vom acţiona cu toată hotărârea și toate mijloacele 
juridice și democratice pentru a determina condu- 
cerea Statului Român să-și facă datoria și, ca 
atare, să respingă în mod oficial și categoric 
Tratatul  Ribbentrop-—Molotov și să  seziseze 
Organizaţia Naţiunilor Unite asupra faptului că, 
deși Basarabia, Bucovina de Nord şi Ținutul 
Herţa sunt de drept pământ românesc, nu poporul 
român este suveran acolo, ci un stat străin ocu- 
pant expansionist și imperialist cu nimic îndrep- 
tăţit în afară de forţă. 

Poporul român nu se supune forţei, ci Drep- 
tului Internațional și dacă actuala conducere a 
Statului Român nu-și va face în acest sens datoria, 
“Pro Basarabia și Bucovina” își asumă dreptul și 
răspunderea să o facă cu propriile sale puteri în 
consens cu spiritul și voința poporului român. 


(Acest document a fost adoptat în unanimitate 
la Primul Congres “PRO BASARABIA ȘI 
BUCOVINA” ţinut la IAŞI în ziua de 27 No- 
iembrie 1990 ) 


*. .NEPOFTIȚII AU O LEGE, 

CU REVERSUL LA PRICINĂ: 

EI CU TIMPUL VOR CULEGE 
ROD CE N'O SĂ LE CONVINĂ... 


Petre PREDESCU 


ETER 


PRIMUL CONGRES AL ASOCIAȚIEI “PRO BASARABIA ȘI BUCOVINA» 


APEL UL 
“PRO BASARABIEI ȘI BUCOVINEI” 
către 
GUVERNUL ROMÂN PRIVIND 
FĂRĂMIŢAREA ȚINUTULUI ROMÂNESC 
DINTRE NISTRU ȘI PRUT 


După ce prin pactul mișelesc dintre Hitler și 
Stalin României i-au fost furate Basarabia, Buco- 
vina de Nord și Ținutul Herţei, după ce Sudul şi 
Nordul Basarabiei au fost “'dăruite'' în mod arbi- 
trar Ucrainei, astăzi Basarabia Românească se 
află într'un pericol de moarte. 

Dușmănoase principiului de libertate și inde- 
pendenţă națională a Basarabenilor, minoritățile 
rusești și găgăuze atentează, cu asentimentul 
Moscovei, la o nouă fărămiţare a ținutului dintre 
Prut și Nistru: formarea unor “republici” fantome 
pe teritoriul Basarabiei. 

Cerem Guvernului Român să ia atitudine 
fermă și deschisă față de acțiunile expansioniste 
ale imperialismului sovietic. 

Guvernul Român n'are dreptul (istoric, juridic 
și naţional) să nu acorde Basarabenilor și Bucovi- 
nenilor tot sprijinul său în lupta lor de eliberare 
naţională. 


PARTICIPANȚII LA PRIMUL CONGRES 
AL “PRO BASARABIEI ŞI BUCOVINEI” 


lași, 27 Noiembrie 1990 


Bi Re AO li Eee Sie 

În 1918 “Sfatul Țării” dela Chișinău — orga- 
nul reprezentativ al basarabenilor, constituit în 
mod democratic și în perfectă legalitate hotărăște 
prin majoritate de voturi reunirea Basarabiei cu 
România. 

În 1940 Basarabia cade din nou victimă, 
de data asta Imperiului Roșu care s'a dovedit 
a fi mult mai feroce decât cel țarist. Odată cu 
Basarabia sunt anexate: Bucovina de Nord, ţi- 
nutul Herţei, iar în 1947 și insula Şerpilor. 

Românii basarabeni, bucovineni și herţeni au 
fost supuși unui cetnocid sălbatec prin arestări 
arbitrare, execuţii sumare, deportări masive, 
colonizare nerușinată și rusificare forţată. 

O mare parte a teritoriului Basarabiei a fost ata- 
şată în mod abuziv Ucrainei, iar astăzi se tentează 
la noi dezmembrări ale Basarabiei românești. 

Aflarea în continuare a Basarabiei, Bucovinei 
de Nord și ținutului Herţei în componenţa 
U.R.S.S. pune încă odată în pericol integritatea 
teritorială și naţională a acestor provincii ro- 
mânești. 

Năzuinţa firească a românilor basarabeni 

și bucovineni de a fi stăpâni în propria a tt 
este întâmpinată cu violență din partea sa 
cilor, Acei venetici, pe care moldovenii, de : 
de-nevoie, i-au “primit” cu blândeţe Şi toler 
dându-le casă și masă. 

Noi, participanţii la Primul Congres al ia 
ciaţiei “Pro Basarabia și Bucovina”, prote sat 
tăm categoric împotriva atentatelor 
Moscovei şi Kievului la ființa națională a roma. 
nilor din Basarabia, Bucovina de Nord, ținutul 
Herţei și cerem Kremlinului, precum și Guvernului 
dela București măsuri urgente care să excludă 
orice amestec în treburile interne ale românilor 
dintre Prut și Nistru. 


Voie- 
anță, 


PARTICIPANȚII LA PRIMUL CONGRES 
AL “PRO BASARABIEI ȘI BUCOVINEI” 


lași, 27. 11. 1990 


DESPRE DREPTURILE ELECTORALE 
ALE ROMÂNILOR. BASARABENI 
DE PRETUTINDENI 


Odată cu ocuparea de către Armata Roșie 
a Basarabiei, Bucovinei de Nord și ținutului 
Herţei, zeci și zeci de mii de autohtoni au fost 
nevoiți să părăsească vatra străbună, refugiindu-se 
peste Prut. 

Acești fii ai României se simt în continuare 
legaţi de plaiurile lor natale și își revendică drep- 
tul de a participa prin votul lor la toate actele 
de însemnătate naţională din Basarabia. 

În consecință, Primul Congres al Asocia- 
ției “Pro Basarabia și Bucovina” propune Par- 
lamentului dela Chişinău să adopte o lege, care 
să permită tuturor basarabenilor rezidenţi - în 
România sau în străinătate să participe cu votul 
lor la toate deciziile de importanță majoră pentru 
Națiunea Română. 


PARTICIPANȚII LA PRIMUL CONGRES 
AL “PRO BASARABIEI ȘI BUCOVINEI 


lași, 27 Noiembrie 1990 


DECLARAȚIE 


Conștient de faptul, că poporul ucrainean 
nu poartă nici o vină pentru ciopârțirea en" 
torială a Basarabiei și Bucovinei, Primul Cor 
gres al Asociaţiei “Pro Basarabia şi Bucovini 
propune inițierea de tratative între Frontul P să 
lar din Chişinău, Asociaţia “Pro Basarabia A 
Bucovina”, pe de o parte, și mișcarea popula 
“RUH” din Ucraina, pe de alta, cu scopul: 


a e li 


PRIMUL CONGRES AL ASOCIAȚIEI “PRO BASARABIA ȘI BUCOVINA” 


— de a înlătura orice suspiciune sau neîncre- 
dere între popoarele român și ucrainean; 

— de a elimina toate urmările nefaste ale poli- 
ticii expansioniste a imperialismului sovietic și 
de deznaționalizare în teritoriile românești ocu- 
pate la 1940 și 1944; 

— de a pune baze trainice pentru adevărate 
relații de prietenie între cele două state suverane 
România și Ucraina. 


PARTICIPANŢII LA PRIMUL CONGRES 
AL “PRO BASARABIEI ȘI BUCOVINEI“ 


lași, 27.Noiembrie 1990 


F OR MAR E A 
CONSILIULUI NAȚIONAL ROMÂN DE 
COORDONARE ȘI ORIENTARE A 
ACTIVITĂȚII FILIALELOR 
“PRO BASARABIEI ȘI BUCOVINEI” 


La Primul Congres al Asociaţiei “Pro Basarabia 
şi Bucovina””, ținut în capitala Moldovei întregi, a 
fost ales CONSILIUL NAȚIONAL ROMÂN de 
coordonare și orientare a activităţii Filialelor 
“Pro Basarabia şi Bucovina” de pe tot cuprinsul 
Țării şi de peste hotarele ei în următoarea com- 
ponenţă: 

Din partea Mondialei Nicolae LUPAN; 
din partea Bucureștiului lon PUIU, Nicolae 
HALIPA, Teodor NOR, Gheorghe CARAZA și 
Valeriu GRAUR; din partea Moldovei — Corneliu 
ILIESCU; din partea Munteniei — Camer DAN; 
din partea Basarabiei — Nicolae NEGRU; din par- 
tea Bucovinei — Olga CAIA și Ilie ZEGREA; din 
partea Transilvaniei Gheorghe NANDRIŞ; 
din partea Olteniei — Gheorghe CIUBOTARU; din 
partea Maramureşului — Filip AUREL; din partea 
Banatului — Valentin UNGUREANU; din partea 
Crişanei — lon GROZA şi din partea Dobrogei 
— Gheorghe CIOTA. 


La prima sa şedinţă din 28 Noiembrie 1990, 
Comitetul Naţional Român al “Pro Basarabiei 
şi Bucovinei”! a ales în unanimitate în funcția de 
Președinte pe Nicolae LUPAN, iar la cea de Prim- 
Vicepreşedinte pe Ion PUIU. Ca Vicepreședinţi 
au fost aleşi: Nicolae HALIPA, Teodor NOR şi 
Gheorghe CARAZA, iar ca Secretar General — 
Valeriu GRAUR. Casier General — Nicolae SPÂNU. 

SECRETARI DE PROVINCIE ai “Pro Basara- 
biei și Bucovinei” au fost desenaţi: Corneliu 
ILIESCU, Camer DAN, Nicolae NEGRU, Ilie 
Zegrea, Olga CAIA, Gheorghe NANDRIȘŞ, Gheor- 
ghe CIUBOTARU, Filip AUREL, Valentin UNGU- 
REANU:, lon GROZA și Gheorghe CIOTA. 

Preşedintele, Prim-Vicepreşedintele, Vicepre- 
şedinţii şi Secretarul General constituie COMITE- 
TUL EXECUTIV al Consiliului Naţional Român 
de coordonare și orientare a activităţii filialelor 
“PRO BASARABIA ȘI BUCOVINA” din ţară şi 
străinătate. 


lași, 28 Noiembrie 1990 

SC. a HE MA: 
“PRO BASARABIEI ȘI BUCOVINEI” 


1. ASOCIAȚIA MONDIALĂ cu sediul în 
Franța: Preşedinte — Nicolae LUPAN, membri — 
Tudor BOMPA (Canada), Radu CÂMPEANU 
(Franţa), Marin OPREA (Australia), Ion RAŢIU 
(Anglia), Benedict SERGENTU (Elveţia), Nicolae 
HALIPA (România), Valeriu GRAUR (România), 
Petre VĂLIMĂRE ANU (Germania). 


2. CONSILIUL NAŢIONAL ROMÂN de Coor- 
donare şi Orientare a activităţii filialelor din țară 
și din străinătate în frunte cu Comitetul Executiv 
și:Secretarii de Provincii. 


3. FILIALA CENTRALĂ “PAN HALIPA ” — 
Bucureşti condusă de Nicolae HALIPA — Pre- 
şedinte, Ion PUIU şi Vasile ȚEPORDEI — Primi- 
Vicepreședinţi, Teodor NOR şi Gheorghe CA- 
RAZA -— Vicepreședinţi și Valeriu GRAUR -— 
Secretar General, plus responsabilii de -sectoare: 
Teodor NOR Presă, Gheorghe CARAZA 
Administrativ, Nicolae SPÂNU — Financiar, Sergiu 
ROȘCA — Istorie, Alexandru CHIRIAC — Relaţii, 
Iulia CRISTEA — Literatură, Doina PETRESCU — 
Teatru şi Arte, Vasile LUPU — Colectări, donaţii, 
Ioan ZAPOROJANU -— Învăţământ. 


4. Filialele județene, orășenești, rurale patro- 
nate de Consiliul Naţional şi de Filiala Centrală 
“Pan Halipa”” Bucureşti. 


REG ULAMENIUL 
CONSILIULUI NAȚIONAL ROMÂN 


ART. 1. Consiliul Naţional Român se întru- 
neşte ori de câte ori este nevoie la propunerea 
Preşedintelui sau a Prim-Vicepreședintelui. 

Cheltuielile de deplasare ale membrilor Comi- 
tetului Executiv le suportă Filiala “Pan Halipa” 
din Bucureşti. 


ART. 2. Sarcina primordială a Secretarilor de 
Provincii este întărirea filialelor existente şi consti- 
tuirea de noi filiale (câte 7—8 în fiecare judeţ), în 
aşa fel ca la viitorul Congres (Noiembrie 1991) să 
avem în țară circa 300 filiale. 


ART. 3. Secretarii de Provincii, ajutaţi de un 
comitet de 2—3 persoane, organizează noi filiale 
conform prevederilor Statutului Asociaţiei. 


Art. 4. Secretarii de Provincii au sub control 
buna administrare a fondurilor financiare ale 
Filialelor și depunerea la timp a cotelor cuvenite 
Filialei Centrale ““Pan Halipa” dela Bucureşti. 


ART. 5. Secretarii de Provincii își desfăşoară 
activitatea în strânsă coordonare cu Vicepreşedin- 
tele pentru Filiale Gh. Caraza și cu Secretarul 
General V. Graur. 

ART. 6. Prezentul regulament intră în vigoare 


dela 7 Decembrie 1990. 
Nicolae LUPAN 


București, | Decembrie 1990 


PLATFORMA-PROGRAM 


A ASOCIAȚIEI 


“PR O 


“Pro Basarabia și Bucovina”, care nu este 


un partid politic, :militează pentru  reveni- 
rea la România a Basarabiei, Bucovinei de 
Nord şi ținutului Herţei, pământuri româ- 
neşti răpite de U.R.S.S. la 1940 și 1944. 

“Pro Basarabia şi Bucovina” nu  recu- 
noaște  camuflarea postbelică a Basarabiei, 


una din cele 10 provincii ale României, sub 
aberaţia de “Republică Moldovenească”, iar 


a Bucovinei de Nord, ținutului Herţei și 
judeţului Hotin sub numele de “Regiunea 
Cernăuţi”. 


În acest sens trebuie să dispară noțiunea 
de “limbă moldovenească”. Logica e simplă: 
nu există o limbă moldovenească. După cum 
nu există una oltenească sau ardelenească. 
Există niște dialecte, limba naţională fiind 
una singură: limba română!.. 

Numele de Basarabia și Bucovina au ținut 
şi ţin treaz sentimentul naţional românesc 
dela Nistru până la Tisa şi speranţa reunirii 


basarabenilor și  bucovinenilor cu fraţii lor 
de peste Prut. 

Un deziderat sacru susținut an de an 
de Asociaţia “Pro Basarabia și Bucovina” 


în atenția opiniei publice românești și mon- 
diale. 


Prin înfiinţarea, dela 11 lanuarie 1990 
încoace, a nenumărate filiale ale “Pro  Basa- 
rabiei și Bucovinei” pe tot cuprinsul ţării, 


inclusiv la Chişinău și Cernăuţi, dezideratul 
reîntregirii devine evident în toate capitalele 
de judeţ, în orașe, orășele și localităţi rurale. 

Scoşi din circuitul istoriei naţionale și 
încorsetaţi în structuri sociale străine firii 
şi aspirațiilor noastre de popor liber, noi 
românii, suntem datori să  redevenim ceea 
ce am fost: o naţiune demnă de numele 
ce-l purtăm. 


Nu mai putem, nu avem dreptul moral 


şi naţional să plătim în continuare tribut 
prin ţară ruptă în bucăţi. 

Suntem convinși că promovarea  tinere- 
tului în toate domeniile de activitate ale 
Asociaţiei noastre și traducerea în fapt a 
devizei “nici o localitate românească fără 
filială a “Pro Basarabiei și Bucovinei” ar 
putea contribui la întregirea României. 

Iași, 27 Noiembrie 1990 


BA SAR ABIA 

ȘI BUCOV IN A” 

Drept care vom opta până la victoria 
finală pentru: 

— denunțarea pactului  Ribbentrop-Molo- 


tov care a dus la cotropirea din 28 Iunie 
1940 a Basarabiei, Bucovinei de Nord, ţinu- 
tului Herţei și Insulei Şerpilor; 

— declararea armatei sovietice din aceste 


ţinuturi româneşti drept armată de 
ocupaţie și oprimare. 
“Pro Basarabia și Bucovina”, cu filialele 


ei din țară şi de peste hotare, își propune 
de asemeni: 

— să ceară Moscovei, Kievului, Chișinăului 
şi  Cernăuţiului derusificarea și deucrainizarea 
şcolilor din localităţile românești de pe tot 
cuprinsul ținutului dintre Prut și Nistru; 

— să ceară autorităților dela Chișinău, 
Kiev și Moscova ca tinerii bucovineni şi basa- 
rabeni, absolvenți ai instituţiilor de învăţă- 
mânt superior, să fie repartizați la lucru 
numai între Prut și Nistru; 

— să intervină pe lângă Moscova, Kiev, 
Chișinău şi Bucureşti pentru lichidarea 


taxelor vamale și desfiinţarea vizelor dintre 
Basarabia, Bucovina de Nord și ţara-mamă 
România; 


— să prezinte puncte de vedere Chișinău- 
lui şi Bucureștiului ori de câte ori acţiunile 
lor nu corespund ideilor și dreptului de unitate 
națională a românilor rupți de țară la 28 
Iunie 1940. 

“Pro Basarabia şi Bucovina” propune cor- 
purilor legiuitoare dela București și Chişinău: 

— să voteze amendamente la constituție 
care să excludă orice incitare la statalitate 
pentru vreuna din cele 10 provincii româneşti 
sau pentru vreo parte a acestor provincii. 

“Pro Basarabia și Bucovina” trebuie 
aibă observatori în parlamentul dela 
Bucureşti, precum şi în parlamentul dela 
Chișinău, care să  tempereze animoziţățile 
și spiritele politicianiste înguste, de cele mai 
multe ori în detrimentul marilor idealuri de 
integritate naţională. 

Observatori care să ceară Chişinăului, Bucu- 
reștiului, Kievului și Moscovei reataşarea pe Câ- 
le pașnică la România a Basarabiei, Bucovmei 
de Nord, ținutului Herţei și Insulei Şerpilor: 


să 


PARTICIPANȚII LA PRIMUL CONGRES AL 
“PRO BASARABIEI ȘI BUCOVINEI” 


> 


RE FER E N D U M 


Pentru noi, cei dela “Pro Basarabia și Buco- 
vina”, tragedia lituaniană nu era ceva de neaștep- 
tat. A dovedit-o şi facilitatea cu care a fost organi: 
zată, în aceeaşi zi, manilestaţia de protest din 
fața Ambasadei sovietice dela Paris. 

Însă, vorba zicalei, ““drag mi-e de tine, dar 
după mine mi se rupe inima”, acum când Moscova 
a anunţat pentru 17 Martie 1991 un referendum 
şovin pentru așa zisul Tratat al Uniunii, 
în fond pentru salvarea Imperiului, e cazul să 
revenim încă odată la Basarabia noastră, punând 
o singură întrebare: 

— Ce se are în vedere, când la Congresul XXVII 
al PCUS, Gorbaciov spune că “trebuie să 
revenim, tovarăși, la principiile 
leniniste'? 

Dacă aluzia e tăcută la politica naţională 
leninistă, atunci stăpânul din Kremlin trebuie să 
denunțe fără înconjur Pactul Ribben- 
trop-Molotov și,deci, cotropirea Finlan- 
dei, Poloniei (1939), cea a Ţărilor Baltice, a 
Basarabiei, Bucovinei de Nord, a ținutului Herţei 
(1940) etc. 

O denunţare, deci, care, logic şi de drept, 
pune în afara legii un referendum în teritorii 
anexate cu forța armată. În afara legii, fie și din 
simpul motiv că autohtonii acestor teritorii, în 
cazul nostru — românii basarabeni și bucovineni, 
nu fac parte din poporul chemat să hotărască 
prin vot asupra dăinurii sau dispariției Imperiului 
ruso-sovietic. 

Un imperiu, în fond neconstituţional, ce există 
de 74 de ani doar prin teroare și exterminare 
fizică a populaţiei “recalciirante ”. 

Un imperiu ce, la dorinţa fierbinte a lui Gor- 
baciov, ar urma să-și obţină “legalitatea” abia 
prin acest referendum. 

Basarabenii, bucovinenii și herţenii pot, 
ar trebui chiar să aibă un referendum al lor care 
să le dea, într'adevăr, libertatea, independența 
şi integritatea naţională de până la 1940. 

Ar trebui, dar numai atunci când marea majori- 
tate a autohtonilor va fi sigură că grâul a fost 
ales definitiv de neghina renegaţilor gata oricând 
să se înstrăineze, lepădându-se de patria, credința 
și datinele strămoșilor. 

Până atunci ori ce alt fel de referendum este 
străin aspirațiilor noastre naţionale, străin ţării 
noastre natale, străin idealurilor de unitate româ- 
nească a înaintaşilor noștri și ca atare, această 
cursă, această manevră, acest pretins referendum, 
trebuie BOICOTAT! 

Altfel, “fiecare republică” poate într'adevăr 
deveni “o amestecătură de popoare”, cum nu- 

ÎN Ș E L Ă CI UN E 

mește Gorbaciov minoritățile naţionale, reieșind 
că găgăuzii, să zicem, trebuie să-și numere vo- 
turile aparte! 

Pentru că, chipurile, această infimă minori- 
tate, ce numără vreo sută de mii de persoane 
răspândite în nici 20 de sate, necompacte, for- 
mează un popor. Și, deci, s'ar putea ca acești 
pripăşiți pe meleagul nostru străbun doar acum 
o sută și ceva de ani, să “aleagă” rămânerea 
în cadrul URSS. Pentru că, vedeţi dumneavoastră, 
aceşti turci creștinizați “nu vor” să fie dominați 
de guvernul naţional român dela Chişinău, visul 
lor. fiind, după părerea “fratelui mai mare” al 
găgăuzilor, limba rusă şi Moscova-mamă. 

De aici, după părerea aceluiași “frate mai 
mare”, dacă Basarabia își va declara, într'adevăr, 
prin acest referendum independența naţională, 
domnul Gorbaciov e în drept, cică, să recroiască 
încă o dată ţinutul dintre Prut și Nistru, rupând 
din trupul lui milenar românesc pământurile 
locuite, prin sireaca noastră bunătate, de găgăuzi 
sau de ruși. 

Așadar, spre cunoştinţa renegaţilor noştri 
autohtoni, referendumul lui Gorbaciov nu este 
decât o cursă pe care acesta le-o întinde basa- 
rabenilor, georgienilor, letonienilor, ucrainenilor 
şi chiar rușilor. 

Acest referendum, cum constată cu imperti- 
nenţă și unul dintre cei mai retrograzi consilieri 
particulari ai lui Gorbaciov, un scriitor siberian 
pe nume Valentin Rasputin, ““va demonstra că 
Fronturile Populare Naţionale care au ajuns la 
putere în Ucraina, în Moldova, in Ţările Baltice 
și în Georgia nu sunt decât niște minorități 
agitate şi deloc reprezentative” (sic!). 

Şi siberianul savurează faptul, încurajându-l 
pe Gorbaciov; că toate republicile zis unionale, 
în afară poate de Lituania, își vor lega și în conti- 
nuare soarta de Uniune. 

O unire benevolă, zice dumnealui, aşa cum 
își văd “republicile frăţeşti” viața politică şi 
economică azi şi în vecii vecilor! 

Să ne ferească Dumnezeu! Că ştim noi, poate 
mai bine decât mulți alţii, şi chiar decât Valentin 
Rasputin, ce înseamnă un precedent de acaparare 
de teritorii străine pentru marele nostru vecin din 
răsărit, 

Și, la urma urmelor, chiar dacă ar fi vorba 
de o confederație, cum susțin unii naivi din ge- 
nerațiile mai verzi dela Chișinău, de ce această 
confederație trebuie să se facă anume cu Rusia? 

Păzea, iubiți compatrioți basarabeni! 


Nicolae LUPAN 


POPORUL MEU NEOBOSIT 
(fragment) 


Vă văd mergând cu capul plecat, căutând în 
pământ 
Întrebând ; : 
““Cât de profund a fost răul?!? Ce greșeli așa 
mari am făcut?! 


Pământul de-atâta oftat a tăcut. Răscolit 
Din nord până 'n sud 
Dădea semne să crape de-atâta deșeu și urât... 
„.„Era vremea când se dădea ștartul pentru 
““naşterea omului nou'' 
Se profila mitul “'epocei aur'' scump atâtor 
lrozi și Pilaţi 
(Constructori anormali din născare, alţii 
cu voie și fără voie castraţi) 
Mitul era hrănit cu sânge, mucegai și țipete cât 
s'a putut 
Hiena întrecea șacalul în digerarea cadavrului, 
copil sau adult... 


... Oamenii s'au furişat, pământul de-a avut loc 
Le-a pierdut urma 
Oamenii erați voi, eram noi, turma 
Boi sau oi, printre noi și eroi 
Câinii “'instructori-profesori cu bâta“ în loc 
de condei... 


Mitul “omului nou” pricopsit, fără duh, laș 
invertit 
N'a prins putere! Hibridu' a murit! 
Vă aud și vă văd, mă aud întrebând 
“Cât de profund a fost răul?! Ce greșeli 
aşa mari am făcut?!?' 


Dumitru Maria TOADER 


CUVÂNT DE SALUT DIN PARTEA 

“PRO BASARABIEI ȘI BUCOVINEI” 

rostit de Nicolae Pan Halipa la Chişinău 
în ziua de 16 Decembrie 1990 


Iubiţi compatrioți, fraţi și surori! 
Daţi-mi voie, în numele Preşedintelui A socia- 
ţiei “Pro Basarabia şi Bucovina” Dl Nicolae Lupan, 
în numele Comitetului de Conducere al Asociaţiei 
“Pro Basarabia şi Bucovina”, filiala “Pan Halipa” 
Bucureşti, cât şi în numele meu personal să aduc 
tuturor participanţilor la cea de a doua Mare 
Adunare Naţională dela Chișinău un fierbinte sa- 
lut frăesc din partea a mii de membri ai “Pro Ba- 
sarabiei și Bucovinei” din 25 de ţări ale lumii şi 
mai ales din partea membrilor a peste 100 de filiale 
ale “Pro Basarabiei și Bucovinei” de pe tot întinsul 
Țării Românești, înclusiv la Chișinău și Cernăuţi, 
asigurându-vă că inimile noastre, ale celor de peste 
Prut și Carpaţi, bat la fel cu cele ale trimișilor 
Basarabiei, Bucovinei de Nord şi ținutului Herţei la 
această Măreaţă și Sfântă Adunare Naţională. 
Să știți, că prin Statutul însăşi al ““Pro Basa- 
rabiei și Bucovinei” am fost 
alături de Frontul Popular d 
ce aţi făcut, faceţi şi veţi fa 
in cuget și simţire a Neamul 
Prut și Nistru: 


» Suntem şi vom fi 
ela Chișinău în tot 
ce pentru întregirea 


i ui Românesc dintre 
limba română ca limbă de stat, 

alfabetul latin, tricolorul românesc, stema pro- 
vinciei, readucerea la trupul Moldovei lui Ştefan a 
Sudului și Nordului Basarabiei, precum şi a Buco- 
vinei de Nord şi a ținutului Herţei, acesta făcând 
parte din judeţul Dorohoi, independenţă totală 
vis-a-vis de Moscova etc. etc. 

Vom fi deasemeni alături de voi în ceea ce veţi 
decide în legătură cu zisul Tratat Unional care, așa 
cum e conceput, ar însemna orice — numai nu mult 
râvnita libertate și integritate naţională a români. 
lor basarabeni și bucovineni. 

În încheiere, aş vrea să vă spun că în aceste 
clipe filialele Asociaţiei “Pro Basarabia și Bu. 
covina”” manifestă ataşamentul lor față de Dum- 
neavoastră în întreaga țară și printr'un miting de 
Solidaritate cu basarabenii în Piaţa Revoluţiei 
din București. 


MO LD O V A 


Moldova nu începe din vadul unui râu! 
Din INIMA plecată pe-un glorios mormânt! 
Buieştrii scoşi la luptă, nestăpâniţi în frâu, 
Nechează în adâncul ecoului răsfrânt. 


Trecutul se dezleagă de bucium sfâşiat — 
Împodobind cu zbucium vibrândele hrisoave 
Și trec răzeșii mândri de aura ce-au luat 
Din cronicile pline de gravele voroave. 


De hrăpăreţii ulii amarnic vrăjmăşită — 
Mi i-a văzut de stâncă lovindu-se *n căderi, 
Care n Carpaţi şi care în unda înroşită 

De sânge și de focul prea deselor dureri. 


Ținteşte 'ncrezătoare în steaua dreaptă-a ei 
Și n dăinuiri țesute în aprigul tumult 
Pe care mai coboară astralele scântei, 
Când își ascultă vrerea lui Ştefan dedemult. 


Moldova nu sfârşeşte în vadul unei ape! 

În albia de veacuri a INIMII-I hotarul!! 

Şi duce până unde pe toți el îi încape, — 

Cei ocrotiți de-o limbă, ce-și picură nectarul!! 


Octav SARGEȚIU 
12 Martie 1979 


CONVULSII 


În cei 70 de ani trecuţi dela preluarea puterii 
de comuniști în fostul imperiu țarist s'a dovedit că 
marxismul este falimentar. 

Ajunsă la un stadiu de prăbuşire, actuala con- 
ducere comunistă folosește forme de cedare care 
să nu schimbe nici structura marxistă şi nici pe cea 
a granițelor lărgite după cel de al doilea război 
mondial. 

lar paliativele URSS-ului mi-au amintit o lecţie 
de istorie a marelui Nicolae Iorga care, la una din 
ore ne-a vorbit de o legendă ce spune că la Nil,pe 
mal, un copil rupea dintr'o pâine, când, plin de 
groază, văzu un crocodil gata să-l înghită. 

Copilul o rupse la fugă dar a intuit că va fi to- 
tuşi înhăţat de crocodil şi „i-a aruncat în gura 
căscată ...pâinea. 

A scăpat, aşa cum vrea să scape URSS-ul, arun- 
când la picioarele capitalismului ţările răsăritene. 

Dar faţa politică comunistă ascunsă prin ““dip- 
lomaţie” nu poate înşela pe nimeni. 


— 


DD 


ările capitaliste nu au interesul unei grabnice 
- comuniste Spre a nu fi invadate de milioane 
de A ee socialişti” cu traistele goale, destabili- 
Andu-le: 
dt limpede: URSS-ul vrea să se refacă economic 
și ajutorul țărilor capitaliste și prin unele cedări 
cconomico-politice în interior, păstrându-şi 
osaturâ veche. îTet ftieii FE 
Presupun totuși că în jurul anilor două mii 
erul marxismului va fi extirpat prin revo- 


canc 
luție: 


Petre PREDESCU — Germania 


LA 28 NOIEMBRIE 1990 Asociaţia “Pro 
Basarabia și Bucovina“ a comemorat 
în sala Teatrului Naţional ““Vasile Alecsandri” din 
lași, în prezența unui numeros public ieșean și a 
15 oaspeţi dela Chișinău, împlinirea a 72 de ani 
dela reunirea Bucovinei cu România. 

După un serviciu divin oficiat de un sobor de 
preoţi în frunte cu trimisul special al Mitropoli- 
tului Daniel al Moldovei și Bucovinei în memoria 
protagoniștilor Actului Unirii din 28 Noiembrie 
1918 dela Cernăuţi, urmat de evocarea evenimen- 
tului propriu zis, festivitatea s'a terminat 
cu un frumos program artistic susținut de actori ai 
Teatrului “'Vasile Alecsandri” și cântăreţi ai 
Filarmonicii din capitala Moldovei. 


+ a * 


SIMION  OPAIŢ, ţăran din satul Ropcea, 
judeţul Storojineţ, condamnat fără de nici o vină 
în 1947 la 25 de ani de închisoare, 10 ani de sur- 
ghiun în Siberia și 5 ani de suprimare a drepturilor 
civice, pune ziaristului Gheorghe CALAMANCIUC 
întrebări la care Kievul, Moscova și Bucureştiul 
nu vor deocamdată să răspundă: 

— Ai auzit dumneata ce au organizat azi 
haholii (rutenii) la Cernăuţi? Au sărbătorit ziua 
reunirii. Auzi dumneata? Reunirea Bucovinei cu 
patria-mamă Ucraina sovietică! Spune-mi, dom- 
nule, când am mai fost noi, românii din Bucovina, 
uniți cu Ucraina, ca să ne reunim în 1940? Au 
transmis emisiune în direct la televiziune. Primul 
secretar de partid al regionalei Cernăuţi a ținut 
O cuvântare, iar adunarea a condus-o însuși pre- 
ședintele Sovietului regional. “Să fi auzit dum- 
neata ce cuvinte au rostit vorbitorii la adresa 
României! Un oarecare prorector, profesor, 
a anunțat că până la “eliberarea” din patruzeci 
Noi am umblat flămânzi și desculți! Ucraina-soră 
Ne-a salvat pe noi, românii, dela pierzanie! Și 
incă ceva nemaipomenit: nici un cuvânt nu s'a 
Spus la această adunare despre românii din Cer- 
Nâuți, adevărații și unicii stăpâni ai acestor 

Ocuri. Ca și cum nici n'am exista! O lume întreagă 
Șie că, în urma pactului Ribbentrop-Molotov, 
âcest pământ ce-a aparținut întotdeauna romă- 
Nilor, a: fost cotropit în modul cel mai barbar 

de trupele sovietice și alipit la Ucraina. Și această 

zi de mare doliu pentru noi, capii regiunii o prefac 
într'o sărbătoare a lor naţională! Zi şi dumneata 
acum, cine ne poate spăla nouă obrazul de această 


batjocură? 


19 1 9.9.7 


Aşadar, “VATRA” lui PETRE VĂLIMĂ- 
REANU la 40 de ani (1!) de apariţie trimestrială, pe 
36 de pagini, peregrinând dela Roma la Padova, 
Viena, Munchen, Koln, Paris, Madrid şi în cele 
din urmă — la Freiburg. Un jubileu de pribegie 
românească deci consfințit cu Nr. 188 al revistei 
din care spicuim: 


Strădaniile “pentru pace” ale lui  G or b a- 
c io v au fost de curând răsplătite cu premiul 
Nobel. Aşa că nu în zadar a înarmat până în 
dinţi Irakul, capabil să țină azi piept lumii întregi. 
Nu degeaba continuă să alimenteze anual, pe 
pașnicul de Castro, cu miliarde de dolari. Nu fără 
rost continuă să fabrice cele mai sofisticate arme 
șin cantităţi uluitoare, cărora nici America nu le 
mai poate face față; întrebat de un ziarist mai 
curios, a răspuns că numai aşa mai poate ține piept 
șomajului... Dar în același timp nu se ruşinează, 
după 70 de ani de planificări intenţionat anapoda, 
să cerșească de mâncare la toate răspântiile glo- 
bului, până și la Lichtenstein și Andorra! Liber- 
tății Țărilor Baltice se opune cu grosolane tără- 
găneli și condiționări, dar când a fost vorba să fie 
ocupate a fost deajuns o zi! Refuză să restituie 
Niponilor niște insule, cotropite după victoria 
ali 0 sira De Basarabia, ce să mai spunem? 
Recunoaşte că a fost ocupată după înțelegerea cu 
Hitler, dar refuză s'o lase din ghiare. După ce-au 
amputat-o de Hotin și de Cetatea Albă, pentru 
rest au inventat niște republicuțe, nu mai mari 
decât o plasă, formate din niște găgăuţi de cari 
până acum nici dracu n'auzise să fiavut o “țară”, 
și din rusnaci aduși acolo ca să ajute la desfigu- 
rarea aspectului ei românesc și 'ncurajaţi acum 
de-un Gorbaciov cu ifose de ţari.. 


„Basarabia noastră voievodală se găseşte 
azi ca un copil pierdut în beznele pădurii. Toţi 
lupii urlă la ea, și ar pofti-o. Rutenii au sfâşiat deja 
din carnea ei. Rusnacii aduşi de prin toate siberiile 
ca să-i pocească chipul, sunt ațâțaţi de cel împ o- 
poţonat acum cu Nobel pentru pace, să 
ceară drepturi de stăpâni, mai mari decât cei ce se- 
cole întregi au apărat-o de tătari, de turci şi de ca- 
zaci. Ca la orice ocazie de pradă, adastă şi vecini 
ce, nu de mult, se proclamau prieteni. Turcii şi-au 
adus aminte de un ciopor de găgăuțţi, treziţi cam 
târziu la “istorie”. Bulgarii se interesează şi ei de 
drepturile unor mii de conaţționali, uitând ce fac la 
ei acasă cu minoritarii turci, şi cu Românii din vas- 
ta regiune a Vidinului, ca să nu mai vorbim de Aro- 
mânii din Giumaial De unde să aștepte bieţii ro- 
mâni basarabeni un sprijin? Căci în capul țării “li- 
bere”! s'a ajuns dela Ştefan cel Mare la „Iliescu 
Carele, întrebat în această problemă, a spuscă Ro- 
mânia... n'are intenţii anexioniste! Ca şi cum de a- 
nexiune ar fi vorba, şi nu de-o cruntă sbatere pen- 
tru păstrarea fiinţei noastre româneşti în acel col 
de lumel Dar fraţii basarabeni, cu energia şi el 
țenia ce-arată, își vor rezolva şi singuri problemele... 


În Editura Nistru din Bruxelles aieşit, 
în cadrul “Pro Basarabiei și Bucovinei", cartea 
“E c ouri sovietice”, cu reproducerea 
veninoaselor articole ale unor renegaţi dela Chiși- 
nău împotriva foartei româneștei activități a dlui 
N. Lupan, înnecatîntr'u potop de calomnii şi 
minciuni. Dar dacă scribii de peste Prut ar mai 
putea invoca și palida scuză a silei, ce să spunem 
de unii angajaţi dela “Europa liberă”, ale 
căror capricii într'o problemă vitală românească, 
ca aceea a Basarabiei, depindeau mai mult de oful 
burţii decât de-o așteptată sensibilitate romă- 
nească, funcționari americani, înainte de a fi amba- 
sadori liberi ai unor răni naţionale? E bine că 
dl Nicolae Lupan notează și câteva excepții: 
Alexandru G regorian şi Mihai Cismă- 
rescu. 


VATRA 


“Mă numesc IOAN CULCEA, am 35 de ani 
şi sânt refugiat politic în Germania... În 1956, 
când aveam abia un an, tatăl meu a fost arestat 
şi condamnat la 20 de ani muncă silnică și 5 ani 
degradare civică, pentru “crima” de “Uneltire 
împotriva Ordinii Sociale”, adică împotriva regi- 
mului comunist... 

Din această cauză toată familia noastră a 
fost privită ca o “foaie neagră”. Iar tata, ros de 
umedele temnițe dela Jilava, Aiud, Simeria, a 
murit! În 1978 a murit!.. 


VL EN-O IO RISC USM 


Bat clopotele, tată, 

vijelios bat clopotele! 

Şi tu nu poţi să mai plângi, 

cu severitatea din obrajii adânci, 

nu poţi să mai spui “fiul meu”, 

la fiecare sărbătoare a sufletului tău! 
Bat clopotele, tată! 

Vino să plângem împreună, 

să plângem cu o floare împuşcată în mână, 
să plângem cu ploaie, 

să plângem cu soare, 

cu ascuțișul unui vârf de ninsoare! 

Hai, tată, 

să ne trăiască adevărul poemelor, 
revolta poemelor! 

Aici e viață de sulf, viață brutală, 

fel de fel de viață banală. 

Chiar dacă bat clopotele iară, 

vino să-mi spulberi aceste cioburi de seară! 
A înverzit pădurea dela marginea satului, 
a înverzit pădurea blând peste mine, 
vino, cu ochii secaţi de privire, 

vino oricum, 

deși nu-ți pot spune nimic de bine!.. 


loan CULCEA 

De dragoste 


SA-MI DAI, IUBITO... 


Să-mi dai, iubito, sânii tăi 
Ca să-i sărut “'icoană””, 

Să plâng de patima dintăi, 
Să-mi vindec vechea rană. 


S' avem doar lacrimi de iubiri, 
De patimi și de doruri, 

Să ne înţelegem din priviri 

Și să plutim prin nouri. 


Vom retrăi un vis pierdut 
Prin neguri de uitare, 

Ca la icoana din trecut 
Ne vom ruga în visare! 


Să-mi dai, iubito, sânii tăi 
Ca să-i sărut “icoană”, 
Să plâng a patimilor căi, 
Să-mi vindec vechea rană! 


Teodor NOR 


GLASUL IUBIRII 
(ter ţine) 


Simt dimineaţa... 
Răsare inima ta 
întrun trandafir. 
Cine-o mai știe? 
Fericită-i ca un vers! 
Cine-o ghicește? 
Mici frânturi 
de fericire, clipe, 
cer răscumpărare de venin. 
Cum să pictez 
șoptit, albastru clar, 
când tu visezi, aievea? 
Și-a strâns aripa, 
ca vulturul, spre ţintă... 
Dorul, e dorul. 
Un singur mit, 
zeu picurând licori 
în cupele de inimi. 
Mai văd în roua 
în lacrimi înșirată 
smaraldele reci. 
Parcă-i mai caldă 
blândeţea tăcerilor. 
Simţi noaptea arzând? 
Printre perdele 
îi văd înfloririle 
rozelor. Sânii. 


Alexandru CHIRIAC 


NICOLA E 


Cu nepoțelul Leon 


Născut la 16 Martie 1921 în satul Cepeleuţi, ju- 
deţul Hotin. Licenţiat în filologie romană la Uni- 
versitatea din Cernăuţi și la Universitatea Liberă 
din Bruxelles. Combatant în cadrul Regimentului 
30 Dorobanţi, Câmpulung-Muscel pe frontul dela 
Iași şi Ungaria, este scos de pe linia întâi (Decem- 
brie 1944) şi “repatriat” cu forța în Basarabia. 

Învățător în satul său natal şi la Școala Nr. 11 
din Cernăuţi; Redactor la ziarul “Bucovina Sovie- 
tică” şi la Radiodifuziunea română din Cernăuţi; 
Redactor-şef la televiziunea republicană din Chi- 
șinău — concediat pentru naționalism românesc; 
Director la Filarmonica din Chișinău; Redactor- 
șef la Postul de radio “Luceafărul” — concediat 
pentru același “naționalism românesc” și ţinut 
fără serviciu trei ani și jumătate. 

La 5 Martie 1974 este izgonit din Chișinău cu 
soţia și trei copii. Se stabilește în Belgia. 

Muncitor la o uzină; Profesor de limba rusă la 
Școala Superioară de Secretariat ECSEDI și la 
Școala de limbi străine “Berlitz” din Bruxelles; 
Colaborator netitular la Postul de radio “Europa 
Liberă” din Munchen şi la diferite periodice româ- 
nești din exil; Membru al Academiei Româno- 
Americane. 

Autor al unui manual de literatură pentru șco- 
lile medii din Bucovina (scos din programa de învă- 
țământ pentru dedesubturi românești); Autor a 
trei adaptări pentru Teatrul Muzical-dramatic din 
Chişinău după romanul “Tăunul” de E. Voinici, 

LUPA N 


““Don Ouijote” de Cervantes și “Căsătoria lui Belu- 
ghin” de A. Ostrovschi; Traducător al Vechiului 
Testament și al multor cărți de clasică mondială; 
Colaborator la Revue Universitaire de Louvain 
“Documentation sur l'Europe Centrale”, unde 
publică numeroase studii privind Basarabia și 
Bucovina. 

Scoate la Editura Carpaţi din Madrid broșura 
“Basarabia -— colonizări şi asimilare” și cartea 
“Plânsul Basarabiei”; fondează Editura Nistru din 
Bruxelles unde publică: “Bessarabie — terre rou- 
maine”, “Scrisoare fratelui meu”, ““Scrisoare din 
“închisoarea popoarelor” (în limbile română, 
franceză și engleză), “Pământuri româneşti”, 
“Imagini nistrene”, vol I și vol. II, “La Roumanie 
— victime de l'expansionnisme russe”, “Ivaniadă”; 
redactează și editează revista ““Basarabia și Bu- 
covina”. 

Fondator-Animator al Asociaţiei Mondiale 
“Pro Basarabia și Bucovina” și al Filialei cu acelaşi 
nume dela București, Asociaţie ce ţine mereu trea- 
ză atenţia opiniei publice asupra acestor provincii 
româneşti ocupate de Rusia Sovietică, Nicolae 
LUPAN, stabilit împreună cu soţia şi trei copii 
la Bruxelles și apoi la Paris, duce o activitate con- 
tinuă de ziarist și scriitor, ţinând totodată confe- 
rințe în diferite orașe ale lumii: Paris, Koln, Mun- 
chen, Frankfurt, Los Angeles, Washington, Nurn- 
berg, New-York, San Francisco, Miami, Montreal, 
Toronto, Bruxelles, București, Iaşi etc. 

DI Nicolae Lupan și-a strâns într'un volum, 
“Imagini nistrene”, schițele citite la Europa Liberă, 
în care se vede jalnica stare de azi a Basarabiei, a 
Transnistriei, Bucovinei de Nord și Herţei, cotro- 
pite de ruşi. E un mare noroc că avem printre noi 
aici, în lumea liberă, un fiu al Basarabiei, curajos, 
cult, talentat și plin de dragoste de ţară și de neam, 
care ne ţine trează veghea la interesele vitale ale 
românismului din răsărit, lată o carte al cărei 
conținut a străbătut văzduhul spre mângâierea 
fraților robiţi, arătându-le că nu sunt părăsiţi, 
carte ce-ar trebui să fie pe masa fiecărui român 
care, luându-și lumea'n cap, știe de ce-a plecat 
de acasă. 

VATRA, Nr. 177, 1987 


Nicolae Lupan a lucrat în Bucovina şi Basarabia 
în sectorul radioteleviziunii, încercând să menţină 
o prezenţă, o preocupare și o afirmare românească, 
până când elementul naţional a stârnit supărarea, 
nu a internaţionalismului proletar, care de altfel 
nici nu există, ci a naţionalismului asupritor rusesc 
şi rusificator. Basarabeanul Lupan şi-a dedicat multe 
din emisiunile sale pământului pe care a văzut lumi- 
na zilei și citindu-i paginile de azi, cuvinte legănate 
ieri pe undele depărtărilor, am înțeles mai bine de 
ce a simţit datoria, mai întâi să le rostească, apoi să 
le tipărească, fiind de folos la inimă şi minte pentru 
cei aflaţi în dublă robie, străină și comunistă, dar 
şi celor ce au părăsit ţara auto-ocupată, în care se- 
curitatea şi miliția create după chipul şi asemănarea 
corespondenţilor din Uniunea Sovietică, îi fac pe 
Români să se simtă străini în propria lor ţară, si- 
lindu-i ca, atunci când au posibilitatea, să ia drumul 
străinătăţii, care, chiar dacă nu ne îndrăgeşte, cel 
puţin ne acceptă. 


Constantin MAREȘ 
Cuvântul Românesc, August 1987 


„„Nicule, ei se tem de tine! Ei îşi dau perfect 
seama, că emisiunile tale se retransmit dela gură la 
gură, pe tine, probabil, te citează tineretul, te simpa- 
tizează lumea și asta nu le convine șefilor. Este 
știut, că acolo încă persistă dogmele staliniste și 
orice abatere dela ele contravine ideologiei sclava- 
gismului sovietic. 

Dar tu nu trebuie să disperi, ci din contra — 
trebuie să-i demaşti cu o şi mai mare ardoare pe 
ciracii Kremlinului care ţin sub papucul sclaviei 
și a teroarei inchizitoriale popoare întregi, zeci 
de ani de zile. 

Eu te asigur, că la aceste articole s'a lucrati mult, 
fiind pusă în picioare toată Academia Moldoveneas- 
că în frunte cu Simion Cibotaru. Chestia cu biling- 
vismul este opera lui Corlăteanu (eu îi cunosc stilul). 
Dar el, săracul, trebuie să se conformeze. N'are altă 
ieșire între balauri. 

Mă miră de Valentin Roșca. Dacă ai observat, 
mai sus l-am prezentat ca pe prietenul meu. Și 
într'adevăr am fost prieteni; nu odată am făcut 
chefuri împreună. Știam,că aparent, s'a vândut regi- 
mului, dar pânu în asemenea hal — nu mi-am închi- 
puit. Dumnezeu nu bate cu bățul!.. 


Bogdan SPĂTARU 
Ierusalim, 26 Decembrie 1983 

„„Nu intru în analiza amănunţită a minciunilor 
şi calomniilor debitate la adresa D-tale prin articolul 
publicat în ““Moldova Socialistă”. Acei, care au citiț 
acest articol și au trăit sau trăiesc sub regimul comu. 
nist ştiu, desigur, foarte bine că în Uniunea S ovie- 
tică nu se iartă faptele de natura acelora de care te 
învinuieşte semnatarul articolului şi că nu ai fi fost 
iertat nici Dta, dacă ai fi comis asemenea fapte. 

Înarmându-mă cu răbdare şi cu o lupă, m'am 
silit să citesc până la capăt interminabilul articol, în 
care confratele Dtale “'de condei”, cu numele ro- 
mânesc de F. Ciobanu, cântă osanale Uniunii So- 
vietice şi proslăveşte “binefacerile” și “fericirea”, 
aduse Basarabiei şi celorlalte provincii smulse de 
soviete din trupul României. 

Articolul, ca atare, nu m'a impresionat. Este 
alcătuit după un model prefabricat şi trâm biţat 
invariabil de presa sovietică ani în șir, cu modifi- 
cările adecvate, în cazuri asemănătoare. 


Constantin DARDAN 
Los Angeles, 7 Februarie 1984 


Nicolae Lupan a emigrat din URSS relativ nu 
demult, în 1974, când a plecat în Belgia, unde 
chipurile îl invitase o rudă apropiată şi acum încear- 
că să descopere “adevărul”, cum se exprimă el, 
despre Uniunea Sovietică... 

O atenţie sporită acordă N. Lupan mai ales 
activităţii desfăşurate de Uniunea scriitorilor din 
R. $. S$. Moldovenească, menționând, nu o singură 
dată, că literatura moldovenească ar fi, cică, con- 
junciuristă și că ea cântă doar anumite evenimente: 
1 Mai, 7 Noiembrie, Ziua Constituţiei ş. a., că lite- 
ratura noastră s'a aflat în ultimii 30 de ani în declin 
total. N'o să mă refer la paleta succeselor înregis- 
trate de colegii mei. Ele sunt știute pretutindeni, le 
știe, la sigur, și Nicolae Lupan. Un singur exemplu. 
E vorba de Victor Teleucă, consăteanul dumnea- 
voastră, creația căruia e cunoscută nu numai la 
noi, ci şi în întreaga țară. 


Nicolae DABIJA 
Cepeleuţi, 26 Decembrie 1987 


Pe Nicolae Lupan l-am întâlnit prin anul 1947. 
Pe atunci lucra ca învăţător. Preda algebra la şcoala 
din sat. Și iată el, proaspăt reîntors nu ştiu de unde 
de pe alte meleaguri, ne spunea nouă, elevilor: “Fie 
pâinea cât de rea, tot mai bine'n ţara mea”. Într' 
adevăr e o spusă genială a poporului, oamenii ţi- 
nând veşnic la ea. Şi pe unde ar umbla ei, se întorc, 
în cele din urmă, la baştină, se întorc să vadă ce fac 
oamenii, să-și vadă pământul, izvoarele, mahalaua 
in care s'au născut. Nicolae Lupan nu numai că â 
rupt-o pentru totdeauna cu satul natal, dar pe 
deasupra, îl bârfește în tot felul. De fapt, el vorbeşte 
în culori negre despre întregul mod de viaţă Pe 
care-l duc moldovenii subliniind cu orice ocazie că 
arta și literatura noastră sunt sub orice nivel. Dar 
oare acest N, Lupan să nu ştie că lon Druţă e o 
mândrie a acestui pământ? Să nu ştieelcă Grigore 
Vieru este un poet atât de aşteptat nu numai de 
copii , ci şi de maturi? Oare să nu-l fi văzut el pe 
Spiridon Vanghele în Belgia, să nu fi văzut cărţile 
lui traduse în franceză?.. 


Victor TELEUCĂ 
Cepeleuţi, 26 Decembrie 1987 

Dragă și iubite Nea Nicolae! 


Scriu aceste câteva rânduri, obsedat de un 
adânc sentiment de emoție şi învolburare suf- 
letească. 

Pe parcursul acestor ani câţi nu sunteţi acasă 
mereu și mereu m'am gândit la destinul D-voastră 
și Dumnezeu mi-e martor că întotdeauna, când era 
cazul, v'am apărat bunul nume și reputaţia de 
adevărat bărbat și patriot al Basarabiei. 

Dar să vedeţi că atunci când adevărul a ieșit la 
suprafață și timpul a pus totul în ordinea firească a 
lucrurilor, iar Dumneavoastră aţi devenit aici, la 
noi, un simbol al libertăţii și demnităţii, cozile de 
topor şi-au şi schimbat atitudinea, aplaudându-vă! 

Oricum, aţi fost un mare profet șieu mă mân- 
dresc că anume Nicolae Lupan mi-a fostpri- 
mul părinte spiritual, care mi-a deschis încă în acei 
ani când lucram împreună ochii la atâtea lucruril.. 

Urmăresc, pe cât e posibil evoluţia Dumnea- 
voastră și-s încântat de energia, perseverența şi 
curajul civic ce-l manifestații pe parcursul atâtor 
ani. 

Mihai MORĂRAŞ 
Chişinău, 30.1X.90 


L-am cunoscut, însă nu pot spune foarte 
bine, pe domnul Nicolae Lupan încă în perioada 
când conducea postul pentru tineret la radioul 
moldovenesc. Eram student, încă nu trecusem 
de douăzeci de ani. Colaboram prin articole, 
reportaje şi interviuri. Prima oară când l-am 
văzut mi s'a părut un om distins, care îşi cu- 
noaşte valoarea şi care nu ar accepta în nici un 
caz să i se ştirbească demnitatea. 

Pe atunci, noi, tinerii, discutam în mare taină 
despre Sadoveanu şi George Coșbuc, despre Reb- 
reanu, Blaga, Arghezi, despre Ciprian Porumbescu 
şi încă despre atâtea alte nume, care au făcut cins- 
te culturii româneşti şi care s'au înscris pentru 
totdeauna în patrimoniul ei. 


Domnul Nicolae Lupan, când cobora de 
sus în cabinetul redactorilor — aproape toţi ti- 
neri şi foarte tineri — nu discuta prea mult cu 


noi, deoarece se dovedea zgârcit la vorbă. Ne 
sugera, în schimb, anumite teme şi ne îndemna 
să apelăm în materialele pe care le pregă team 
la nume de referință din cultura noastră. Astfel, 
rând pe rând, noi, redactorii, am îndrăznit să 
cităm pasaje din proza cu subiect istoric a lui 
Mihail Sadoveanu, am îndrăznit, de asemenea, 
să ne amintim cele mai frumoase strofe din creaţia 
lui Coșbuc, Blaga, Arghezi. Şi tot în aceeași 
perioadă a răsunat la postul de radio pentru tineret 
şi “Balada” lui Ciprian Porumbescu. 

Dela domnul Nicolae Lupan, prin urmare, noi, 
un grup de tineri ziariști în devenire, învățam pe 
atunci ce va să însemne curajul. Și lecţia aceasta 
nu am putut-o uita peste ani şi nici nu o putem 
da uitării, 

Dar rândurile acestea, pe care le aștern acum, 
urmăresc, totuși, alt scop. Consider că o personali- 
tate, care s'a afirmat în Occident și care în anii de 
despărțire cu moşia strămoşească nu ne-a uitat 
nici pentru o clipă, ci a pledat mereu pentru cauza 
noastră, şi a pledat insistent, până chiar și în faţa 
Prezidentului Statelor Unite, consider, deci, că o 
asemenea personalitate nu are nevoie în prezent de 
laudele noastre. Omului acesta, aș îndrăzni să 
afirm, nu-i mai lipseşte nimic decât Patria. Mulţi 


21 


din câţi au fost plecaţi de acasă au revenit în ulti- 
mul timp la baștină, și-au vizitat rudele și cunos- 
cuţii şi numai pe Domnul Lupan nu l-am văzut în 
această perioadă printre noi. S'a deplasat până la 
laşi, până în fosta capitală a Moldovei lui Ștefan 
cel Mare, o fi stat, probabil, să se uite la noi de 
peste Prut, dar nu l-a trecut și n'a pornit spre nor- 
dul baştinei sale. 

Cauza este una singură: Nicolae Lupan a fost 
lipsit de drepturile de cetăţean al republicii noas- 
tre. Ceea ce echivalează cu o mare nedreptate. 
Socot că este de o datorie întru a pleda să i se 
întoarcă cetăţenia fratelui nostru basarabean, 
deoarece aceasta ar echivala cu stima pe care i-o 
purtăm și ar mai adeveri că suntem cu adevărat o 
republică suverană şi că ştim să ne apreciem 
compatrioţii. 

Şi mă întreb: pe când să te așteptăm acasă, 
domnule Nicolae Lupan? 

Cât de curând. Aceasta este dorința noastră. 
Sunt şi suntem siguri că șia Dumneavoastră. 


Haralambie MORARU 
“Curierul”, Sâmbătă, 22 Decembrie 1990 


Într'adevăr, anul trecut am fost la Putna — la 
Mormântul lui Ștefan cel Mare, unde am și făcut 
Noaptea Învierii, împreună cu soţia, am fost 
la Baia, la Suceava, la Ruginoasa și, bineînţeles, 
la lași... 

Ca să fiu sincer, contrar presupunerii multapre- 
ciatului meu fost subaltern Haralambie Moraru, nu 
m'am uitat peste Prut, adică la basarabenii mei 
dragi. N'am făcut-o din principiu. Și tot din 
principiu nu-mi va călca piciorul în Basarabia, 
atâta timp cât acest pământ scump pentru întrea- 
ga suflare românească va rămâne pângărit în 
continuare de Armata Sovietică. 

Adevărat, foarte adevărat, tânjesc grozav după 
locurile natale. Asta însă nu înseamnă deloc că-mi 
lipsește Patria. Patria mea, ca și a tuturor româ- 
nilor basarabeni și bucovineni este România, unde 
din 12 luni ale anului trecut șapte le-am stat în 
capitala ei. Chiar dacă nu sunt de acord cu politica 
antiromânească a guvernului dela București privind 
teritoriile înstrăinate. 

Nu trebuie confundată noţiunea de baștină cu 
cea de Patrie. Patria basarabenilor şi bucovinenilor 
este România. Chiar dacă Dan Marțian, Alexan- 
dru Bârlădeanu, Petre Roman şi lon Iliescu nu pun 
deschis în fața Moscovei revenirea noastră la sânul 
Țării Românești. 

Cât despre dreptul meu de cetățean, n'am înce- 
tat a fi român, român basarabean, nici în Decemb- 
rie 1944, când comuniștii dela București m'au 
forțat să mă “'repatriez'! la ruși. Şi nici în Martie 
1974, când autorităţile comuniste dela Chișinău, 
în frunte cu Bodiul și Lucinski, m'au forţat, 
“Pentru naționalism românesc“, să-mi părăsesc 
locurile natale și mormintele părinţilor. Când, 
după cum scrie distinsul publicist Haralambie 
Moraru, aceleași autorităţi m'au “lipsit de drep- 
turile de cetățean al republicii''. Drepturi pe care, 
de altfel, nu le-am cerut niciodată rușilor din 
Basarabia. Cum s'ar zice, în 1945, ''peste noapte și 
din oficiu'' am fost făcut cetățean sovietic. 

Resping categoric și ideia pretinsei “'cetățenii 
basarabene''. Da, o resping! Chiar dacă la Chișinău, 
iar în ultimul timp și la București, apare câte o 
notă patetică falsă, negândită până la capăt, 
cum ar fi cea cu “Basarabia ne cheamă!'?7].. 

Oricum, lumea, aşa cum este ea, încă nu umblă 
cu capul în jos, iar muntele deocamdată nu se duce 
la Mahomed! 

Deci, e vorba de o chemare apolitică, antiro- 
mânească, de o acţiune în fond ...prosovietică! 

O chemare regretabilă, deci, care, din păcate, 
a tras în cursă români basarabeni de pe tot cuprin- 
sul Ţării!.. 

să fie clar: în documentul “Despre drepturile 
electorale ale românilor basarabeni de pretutin- 
deni”, adoptat în unanimitate la 27 Noiembrie 
1990 la lași, poziția participanţilor la Congres 
e limpede: 


“Primul Congres al Asociaţiei “Pro Basarabia și 
Bucovina” propune Parlamentului dela Chișinău să 
adopte o lege, care să permită tuturor basarabe- 
nilor rezidenţi în România sau în străinătate să 
participe cu votul lor la toate deciziile de impor- 
tanţă majoră pentru Națiunea Română”. 


““Naţiunea Română” îi include și pe basara- 
benii desțăraţi dar cu drept de vot în locurile de 
baștină fără a inventa cetăţenii absurde. 

Cetăţenie înseamnă naţionalitate! 

Cât despre așa zisa “'Republică Moldove- 
nească'', sovietică sau nesovietică, eu personal 
n'am recunoscut-o și n'o recunosc. 

N'o recunosc pentru că din punct de vedere al 
Dreptului Internaţional este ilegală: basarabenii 
n'au cerut nicăieri și niciodată să fie rupţi din 
trupul ţării natale — România. 

Un singur lucru trebuie să înţeleagă întreaga 
suflare românească din Basarabia și Bucovina 
de Nord: n'a existat, nu există și nici poate exista 
vreodată o cetăţenie basarabeană sau bucovi- 
neană! După cum nu poate exista cetățenie 
oltenească sau muntenească! 

Între Nistru, Tisa, Dunăre și Marea Neagră 
nu poate fi vorba decât de o singură limbă — 
limba română! 

Între Nistru, Tisa, Dunăre și Marea Neagră 
nu poate fi vorba decât de un singur popor — 
poporul român! 

Între Nistru, Tisa, Dunăre și Marea Neagră 
nu poate fi vorba decât de o singură cetăţenie — 
Cetăţenia Română! 

Între Nistru, Tisa, Dunăre şi Marea Neagră 
nu poate fi vorba decât de o singură ţară 
România! 

lar Ţara nu poate fi identificată cu un regim 
politic, fie el autohton sau de ocupaţie, cum e 
cazul Basarabiei, Bucovinei de Nord și Ținutului 
Herţei. i 

Aşadar, dragă domnule Haralambie Moraru, 
îți mulțumesc din sutiet pentru gândurile calde 
ce mi le porţi, îţi zic și eu pentru ''cât de curând'”, 
dar fără Armată Sovietică de ocupație. 


Nicolae LUPAN 

DIN POȘTA REDACŢIEI 


Dragă frate Lupan, 

Am primit revista Basarabia şi Bucovina” 
care nu numai că mi-a plăcut dar m'a impresionat 
din cale-afară. Tocmai în aceste zile mă gândeam la 
Balada lui Ciprian Porumbescu și de aceea am apre- 
ciat articolul despre el şi bineînţeles, Cântecul 
Tricolorului. Peste toate mi-au vorbit frum oasele 
poezii, excepţie ale mele, și m'am gândit să 
scriu aceste rânduri pe care m'ai bucura dacă le-ai 
publica... 

Citindu-vă, fraţii mei de peste Prut, am rămas 
profund impresionat de frumusețea poeziei voas- 
tre. Reușiţi să daţi o lecţie despre ce înseamnă 
Poezie, cu literă mare. 

Din lupta voastră, curată ca apa izvoarelor în 
jurul cărora se mai adună şi astăzi bourii sacri de 
de vremea lui Ștefan cel Mare, naște exact pe mă- 
sura lui, obiectul de artă cu forma sa cizelată. Are 
loc, aș zice, minunea eresului, care după tradiția 
populară, pasărea măiastră “'cată să se facă om”, 
la Lucian Blaga, acest Om, fiind Avram lancu. 

Versurile voastre, înfrăţite cu doina păstorului 
mioritic şi a lui Vasile Alecsandri, duc în ele 
lumină din pânzele lui Luchian sau povestirile lui 
M. Sadoveanu şi poartă dulcea tristețe a dorului: 
dor nemângăiet, cântat în balada lui Ciprian 
Porumbescu sau Rapsodiile lui George Enescu. 

Mihai Eminescu s'ar arăta astăzi bucuros dac'ar 
vedea cum sub razele Luceafărului său nemuritor, 
s'au deschis atâţia crini ai luminilor. Vă asigur, 
Mihai Eminescu ar fi mândru de voi. La fel şi Sta- 
mati, Donici, Haşdeu, Stere. 

Versurile voastre, prin prospeţimea lor, ca flo- 
rile Carmelului dintro Cântare a Cântărilor, 
împrumută o sevă nouă, primenitoare rădăcinilor 
țării. Din dragostea nestrămutată ce-o purtaţi față 
de România, Istoria Românilor şi graiul strămo- 
şesc, reînvie în inima Patriei, Ceahlăul, Pionul lui 
Zamolxe, Bradul cel bătrân, spiritul cel veşnic al 
neamului, Nicolae Iorga; sub lumina împrăştiată 
dela Nistru pân: la Tisa, cronicarul cronicarilor 
vă întinde braţele şi vă şopteşte cuvintele biblice: 
“Lăsaţi copiii, să vină la mine”. 

Mănăstirea Meşterului Manole, Suceviţa lui 
Alexandru cel Bun, Putna cu mormântul lui 
Ş tefan-Vodă, Sarmisegetuza lui Decebal, Alba Iulia 
lui Horia, osuarele dela Mărăşti şi Oituz, soldatul- 
mareşal Ion Antonescu şi alături de ei neamul tot, 
în odăjdii de sărbătoare, vă aşteaptă! 

Cu ei și cu noi, aceiași fraţi de sânge, sunteţi. 

Ceasul dreptăţii noastre va suna curând. Nici o 
forţă n'o mai poate ţine pe loc. N'auziţi urcând 
dela Soveja până la Chişinău şi Cetatea Albă, Bălţi 
şi Cernăuţi, pe Prut şi Nistru , pe Ceremuş, glasul 
apocaliptic din Cântarea României a lui Alecu 
Russo, cum anunţă împlinirea ce va să vie? Sa 
i Sp pentru voi, vă sărută, demni urmași âl 
ui Mateevici şi Posteucă 

y Ovidiu VUIA 


Giessen, 28 Noiembrie 1990 


Mult stimate Domnule Lupan, 
„Întors acasă, după o lipsă mai îndelungată, am 
găsit scrisoarea Dumneavoastră. Ă 
Nu pot să nu mă bucur, de faptul, că astăzi, 
“Pro Basarabia şi Bucovina” a devenit o instituție: 
Vă felicit pentru tot ce aţi realizat. Urmăresc cu 
interes evoluția situaţiei generale din ţară și 

constat că, ideea reunirii tuturor românilor, a 
prins glas concret, în care Basarabia și Bucovina 
sunt pe buzele tuturor în țară şi peste hotare. 
Doresc “Pro Basarabiei” succese cât mai mari și 
împlinirea scopurilor, atât de frumoase, pentru 
care a fost creată. 


Iulian CAȚICHI 
Munchen, 30 Noiembrie 1990 


Stimate Domnule Nicolae Lupan, 

Cuvântul scris este o axă cardinală a oricărei 
mișcări şi transformări umane. Revista de istorie, 
cultură și informare “BASARABIA ȘI BUCOVI- 
NA” este o oglindă poliedrică a scrisului şi spiri- 
tului contemporan românesc, precum șia redacţiei 
sale, care îl generează în tumultoasa cerere de 
cultură și participare românească. 

Orientată de o dialectică ideologică modernă 
a românismului de pretutindeni, această revistă 
este totdeauna vie, fremătând continuu, încărcată 
de propuneri și sugestii de adevărată artă a verbu- 
lui sau a figurativului, de oriunde s'ar ivi din 
România Mare. 

Fără a se supune rutinei, deschisă fluxului 
luminos de idei, revista demonstrează o excepţio- 
nală curiozitate față de ceea ce este nou în concor- 
danţa deplină cu multiplele domenii de activitate 
din patria noastră. 

Vastele sale dezbateri în jurul nucleelor tema- 
tice de o arzătoare actualitate românească exercită 
o mare putere de atracţie asupra cititorilor români 
de pretutindeni, la care ajunge această revistă de 
prestigiu internaţional, prin analizele şi imaginile 
autocuprinzătoare, de multe ori demitizate ale 
contemporaneităţii româneşti, dar totdeauna 
călăuzite de acul fermagnetic al busolei publi- 
cistice profund umanist de pretutindeni. 

Revista ““ Basarabia şi Bucovina” s'a justificat și 
se justifică prin sine cu prisosință, mai ales prin 
credinţa sa nestrămutată în ideile reîntregirii 
Basarabiei cu patria mumă... 


Prof. lonel PROTOPOPESCU 


Dragă Domnule Nicolae Lupan, 

Azi pot să vă dau de ştire, că Trilogia mea — 
despre Voicu, fiul lui Tudor, luptător în armata 
domnitorului Ștefan cel Mare — a apărut în sfârșit 
în versiune întreagă şi se vinde ca pâinea cea 
caldă. Timpurile au fost furtunoase şi Voicu a lup- 
tat cu bărbăţie în două mari bătălii cu Turcii, în 
Crimeea, unde l-a trimes Domnul să apere Man- 
gupul, în marele război de uzură, pe care oastea 
lui Ştefan l-a dus în 1476, ca să-i gonească din 
Moldova pe păgâni. 

Serios vorbind, nu se ştie ce ar fi devenit 
bătrâna Europă şi cum ar fi arătat la acest sfârșit 
de mileniu, dacă marele iureș al osmanlâilor în 
frunte cu însăşi Muhamed Cuceritorul nu ar fi fost 
de două ori stăvilit de mica Moldovă, dacă gran- 
dioasa înaintare a Semilunei n'ar fi fost puternic 
domolită şi sleită de lupta lui Ștefan, care nu lăsa 
sabia din mână, pe când împărații şi regii din 
tările Apusului nu ieșeau din aventuri amoroase şi 
intrigi de palat. Voicu a avut și el multe aventuri, 
dar fondul lor istoric e solid documentat, bazat pe 
lucrările lui Iorga, Hurmuzachi, Bogdan şi ale 
altor eminenţi cărturari... 

Anatolie COGAN 
Chişinău, Decembrie 1990 

NO T Ă: Recomand cu căldură Filialei “Pan 
Halipa”* București să comande câteva zeci de 
exemplare din Trilogia despre Voicu, fiul lui Tudor 
care ar interesa pe mulţi dintre membrii “Pro 
Basarabiei și Bucovinei”. Anatol Cogan, un scrii- 
tor integru şi serios, merită să fie citit nu numai 
în Basarabia, dar şi în toată România. 


N.L. 


Mult stimate Domnule Nicolae Lupan, 

Vă felicit din tot sufletul pentru că aţi reușit 
să stabiliți în țară filiale ale “Pro Basarabiei şi 
Bucovinei” în condiţii atât de grele chiar și sub 
actualul guvern. 

Activitatea Dus. este de mare necesitate şi 
împreună cu reprezentanţii opoziției (chiar așa 
diferiți cum sunt) constituie speranța de îndrep- 
tare (măcar în parte) a politicii naționale din 
România spre o adevărată democraţie. Ade- 
vărul trebuie să triumfe. Sunt alături de Dvs. 
pentru acţiunile din țară și din străinătate. Ştiu 
în ce necazuri financiare și morale vă zbateţi, 
dar aţi realizat foarte mult pentru cauza româ- 
nească. 

Vă rog să-mi spuneţi dacă var folosi să vă 
fac o hartă România Mare, Drapelul cu Stema 
orașului Chişinău, capitala Basarabiei, şi Dra- 
pelul cu Stema orașului Cernăuţi, capitala Buco- 
vinei, pentru viitoarele întruniri din 1991? 


Oana VASILOSCHI 
Dusseldorf, 27.X1.1990 


O SCRISOARE MONSTRUOASĂ 
(fragmente) 


Stimate și dragă nene Lupan, 

Am primit ““avizul de cotizație”, în care scrie 
că nu am plătit niciodată cotizație. Problema e că 
eu nu mai fac parte din Asociaţie. 

Studiind istoria, am ajuns la concluzia că 
ideea de unire nu este tradiţională naţiunii ro- 
mâne. Moldovenii și regăţenii s'au ciondănit 
dintotdeauna, iar unirea din 1859 a fost ceva 
prefabricat... 

Am mai învăţat că civilizația Ardealului 
se datoreşte influenţei benefice a așa zişilor 
“ocupanţi”. Poveşti! Dela nemți şi unguri s'au 
învățat multe, iar civilizaţia prin ei s'a însuşit. 

După “unire”, Ardealul a început să decadă, 
tras fiind în jos de “uniformizarea” prin influență 
a vecinilor, care nu au cunoscut casa din piatră, ci 
doar pe cea din lemn, sau în sud, cea din chirpici... 

Deci, din acest spirit de patriotism local, îmi 
declin aderenţa la Asociaţia care promovează 
cauze străine acestui principiu. 

Ştiu că veţi fi dezamăgit, dar în calitate 
de “European” (că doar în Franţa trăiţi, deci 
înţelegeţi acest principiu), veţi tolera nu numai 
Estonia şi Basarabia liberă, dar și Ardealul liber, 
independent. 

Majoritatea oraşelor ardeleneşti au făcut 
revoluție (Timișoara, Sibiu, Cluj, Alba, Cugir, 
Caransebeş etc.), şi încă SERIOS (cruci de lemn, 
morţi), pe când Moldovenii, ei ce-au făcut pentru 
revoluţie? Nimic, şi-i mare ruşine... 

Dv. aţi dovedit, mai mult decât mulţi Români, 
un adevărat caracter, mult intelectualism şi un 
adevărat patriotism pentru o cauză ce vi se pare 
justă. Toată stima! 

Eu am certitudinea că doi oameni se pot 
preţui, chiar dacă sunt în partide, organizaţii 
sau tabere diferite. 

Nu cred că aţi auzit de existenţa taberei 
““Ardealul”!, ea a fost, și încă dăinuieşte. Pare-mi-se 
că ideea a fost cochetată de lon Raţiu, dar vag. 

Dar să vă aduc argumente în sprijinul tezelor 
mele: — la Timişoara Românii au votat masiv cu 
Ungurii, doar pentru a-și arăta ''desidența” față 
de Bucureşti. 

Concepţia Ardealului este: tot nu s'ar simţi 
bine Românii în şcoli maghiare, deci, fiecare cu 
şcoala lui. Ceea ce Bucureştiul nu admite, şi pe 
chestia asta, bagă ““fitile” prin Vatra Românească. 

În fine, repet, păstrez o frumoasă impresie ca- 
racterului dv., după ce v'am cunoscut la Montreal. 

În România s'a auzit vorbindu-se de dv., sun- 
teţi cunoscut, celebru. Felicitări. 

Tata vă este enorm de recunoscător, vă iubește 
şi vă stimează. 

Şi eu vă stimez, dar ca un individ cu alte opinii 
şi ataşamente, e vorba de un respect pentru un om 
care a mers şi merge pe o cale dreaptă. 

Multe salutări şi mult respect, 

Alex CRISTEA 
Montreal, 26 Noiembrie 1990 


NOTA REDACŢIEI: Publicăm această scrisoa- 
re antiromânească cu titlu de discuţie în paginile 
revistei noastre. Aşteptăm, deci, reacţia cititorilor. 


Mult stimate Domnule Profesor Nicolae Lupan! 

Cu ocazia sărbătorilor, vă rog permiteţi-mi să 
vă urez sănătate, fericire, mari succese în opera 
nobilă a Dvs în redobândirea celor mai frumoase 
idealuri umane ale Neamului, căreia i-aţi jertfit 
toată viaţa. 

Sunteţi cel mai obiectiv Cetăţean în analiza 
şi aprecierea acţiunilor concrete monstruoase 
ce am avut nenorocirea de a le trăi. 

Aţi fost singurul Om ce în 1986 expunea ade- 
vărul şi despre mine personal (“în rolul în care am 
fost”?). N'au vrut să audă și nu vor... dușmanii, 
colaboraţioniştii, cameleonii politici, ce au încercat 
să vă contrazică și pe Dvs. 

În schimb v'am auzit la Bucureşti, v'am auzit 
la Baștină, m'a inspirat mult, inapreciabil, şi mi-a 
ajutat să rămân în viaţă. 

Vă mulțumesc cu nespusă recunoștință, cum 
ar mulţumi un creștin pentru salvarea dela moarte. 
Dumnezeu să vă miluiască. 

Am fost ani de zile un disciplinat ascultător 
al emisiunilor Dvs. Sufleteşte ne mângâiam și 
speram... Era extrem de greu, dar încercam să ne 
aducem aportul posibil în munca profesională. 
Mulţi pe care i-am sprijinit și format n'au înţeles. 
Mă bucur că f. mulţi, totuşi, înţeleg în prezent. 

Noi, telespectatorii am avut fericirea să-l 
vedem la Chişinău, anul trecut, pe fiul Dvs — 
Domnul Victor Lupan. Şi-a expus poziţia socială. 
l-a impresionat pe toţi prin manierele D-lui, 
potenţialul gândirii, inteligenţa și originalitatea 
apuseană — europeană, pură. 

Cu deosebită admiraţie și bucurie constatăm şi 
întâlnirea Dvs cu Sfântul Părinte. 

Încă odată vă doresc Sărbători fericite! 

Cu mare recunoștință şi înaltă apreciere, Pe 


Chişinău, 23.X11.90 


SEMINŢE AMARE 


În “Literatura şi Arta” din 13 Decembrie 
1990 se anunţă că “în acest an pentru prima 
dată premiile revistei “Ateneu”” din Bacău au fost 
“în ternaționa le” (sublinierea noastră). 
Ca şi cum premianţii bucureşteni Z. Ornea, Lau- 
rențiu Ulici, Cristian Teodorescu și premianţii 
chișinăueni Nicolae Dabija şi Leo Botnaru n ar fi 
români din una şi aceeași țară — România. 


%* * * 


În același număr al amintitului săptămânal, 
șefa “Secţiei Autoadministrare locală a Cancelariei 
de Stat a Guvernului R. S. S. Moldova” Tamara 
GOLENCO spune: 

“După război și românii (subl. n.) au 
avut raioane, dar le-au comasat mai apoi în judeţe. 
La ei (subl. n.) am găsit ceva de folos în legile 
anilor 20...” 

Cum s'ar zice, la Chişinău, “românii”! sunt... 
“ei”, iar basarabenii suntem... “noi” și n avem 
“nici în clin nici în mânecă” cu “ei”... românii! 


COMITETUL DE LECTURĂ 

și premiere a lucrărilor artistice-documentare des- 
pre Basarabia și Bucovina, prezentate la concursul 
anunţat la începutul anului 1990 de către Asocia- 
ţia “'Pro Basarabia și Bucovina", mulțume- 
ș te tuturor celor ce au răspuns la anunț şi 
promite publicarea rezultatelor pentru cât mai 
curând posibil. 


ASOCIAȚIA MONDIALĂ 
“PRO BASARABIA ȘI BUCOVINA” 
CONSILIUL NAȚIONAL ROMÂN 
ȘI FILIALA “PAN HALIPPA” BUCUREȘTI 


anunță comemorarea a 73 de ani dela reunirea 
Basarabiei cu România pentru 
MIERCURI, 27 MARTIE 1991, ORELE 18.00 
în Aula Universităţii din Bulevardul M. Kogălni- 
ceanu 64, București. 
Intrarea numai cu invitaţii cerute la Sediul 
Asociaţiei din Str. Alexandru Donici, 32. 


BASARABIA ȘI BUCOVINA 
Revistă trimestrială de istorie, cultură şi informare 
Asociaţia Mondială “Pro Basarabia şi Bucovina” 


